Προαγωγή Άγιερς | Onsports.gr\nhome ΜπάσκετNBAΠροαγωγή Άγιερς Κοινοποιήστε\nΠροαγωγή Άγιερς\tΣυντάκτης: Γιάννης Ασκούνης\nΔημοσίευση: Τετάρτη, 15 Ιουνίου 2011 00.50\nΟ Ράντι Άγιερς θα είναι ο πρώτος βοηθός προπονητής των Νιου Ορλίνς Χόρνετς στην νέα σεζόν του ΝΒΑ.\tΟ παλαίμαχος καλαθοσφαιριστής κολεγιακού επιπέδου θα αντικαταστήσει τον Μάικ Μαλόουν, ο οποίος εντάχθηκε στο προπονητικό επιτελείο του Μαρκ Τζάκσον στους Γκόλντεν Στέιτ Ουόριορς. Ο κόουτς Μόντι Ουίλιαμς έκρινε τον Άγιερς καταλληλότερο για αυτήν την θέση και του πρόσφερε την προαγωγή. Άλλωστε έχει σημαντική εμπειρία στον σύλλογο σαν πρώτος προπονητής και πρώτος βοηθός στο παρελθόν. Ακόμα, ο Άγιερς διατέλεσε κόουτς στους Φιλαδέλφεια 76ερς για κάποιο κομμάτι του 2003-04.\tΚατηγορία: NBA


ΠΟΣΟ ΑΝΤΕΧΕΙ Ο ΑΝΘΡΩΠΟΣ ΧΩΡΙΣ ΦΑΓΗΤΟ; - Dionolymposguide\nHome/ΜΠΛΟΓΚ/ΠΟΣΟ ΑΝΤΕΧΕΙ Ο ΑΝΘΡΩΠΟΣ ΧΩΡΙΣ ΦΑΓΗΤΟ;\nΣτη Δομινικανή Δημοκρατία της Καραϊβικής, εκτυλίσσεται το παιχνίδι “Survivor” του ΣΚΑΙ. Οι παίκτες των δύο ομάδων, οι «Διάσημοι» και οι «Μαχητές», επέλεξαν για χάρη του επάθλου των 100.000 ευρώ, να πεινάσουν, να ταλαιπωρηθούν και να φτάσουν στα άκρα. Εκείνοι όμως γνωρίζουν από την αρχή τους κανόνες του παιχνιδιού, προετοιμάζονται έστω και ψυχολογικά και αναλαμβάνουν μόνοι τους το ρίσκο. Τί γίνεται όμως όταν κάποιος βρεθεί ξαφνικά και αναπάντεχα σε συνθήκες πείνας; Πόσο καιρό αντέχει ο άνθρωπος χωρίς φαγητό;\nΗ επιστημονική κοινότητα υποστηρίζει ότι. μπορεί κάποιος να ζήσει χωρίς φαγητό, το πολύ 2 μήνες. Τα μόνα δεδομένα που έχουμε στην συγκεκριμένη περίπτωση είναι οι απεργίες πείνας. Η μεγαλύτερη καταγεγραμμένη, είναι αυτή του Ιρλανδού πολιτικού κρατούμενου Terence MacSwiney, ο οποίος άντεξε 74 μέρες δίχως φαγητό, πριν πεθάνει το 1920.\nΗ πλήρης αποχή από φαγητό, εγκυμονεί ολέθριους κινδύνους για τη ζωή του ανθρώπου. Ο ανθρώπινος οργανισμός, δεν μπορεί να επιτελέσει ακόμη και τις βασικές λειτουργίες του, χωρίς τροφή. Το πόσο θα αντέξει κανείς, εξαρτάται άμεσα από τη θέλησή του. Μη έχοντας τροφή, το σώμα αρχίζει σιγά – σιγά να προσαρμόζεται στις νέες συνθήκες.\nΣε πρώτο στάδιο, δηλαδή σε 1 – 3 μέρες, ο οργανισμός καταναλώνει τις ποσότητες γλυκόζης, νερού και αλάτων που διαθέτει. Προκαλείται μείωση βάρους συχνά απότομη και μεγάλη.\nΣτο δεύτερο στάδιο, που μπορεί να διαρκέσει έως και 2 εβδομάδες, ανακτά ενέργεια μέσα από τα αποθέματα λίπους και τους μυς. Προκαλείται μείωση της μυϊκής μάζας, το σώμα εργάζεται πλέον στο ρελαντί, μειώνεται ο καρδιακός ρυθμός και η αρτηριακή πίεση.\nΣτο τρίτο στάδιο, ο οργανισμός θα χρησιμοποιήσει τις τελευταίες διαθέσιμες ουσίες, τις πρωτεΐνες των κυττάρων. Έχουμε αγγίξει τα όρια επιβίωσης όταν καταναλωθεί το 30 – 50% των πρωτεϊνών ή όταν απωλέσουμε το 50% του σωματικού βάρους μας.


Πώς η μουσική θεραπεύει στις πανδημίες\nΗ πόλη έχει ερημώσει. Οι κάτοικοί της βρίσκονται στο σπίτι σε αυστηρή καραντίνα, οι εμπορικές συναλλαγές έχουν διακοπεί, τα καταστήματα έκλεισαν, οι δρόμοι έχουν ερημώσει. Γύρω από το επιβλητικό Duomo επικρατεί νεκρική ησυχία. Οι θρησκευτικές συναθροίσεις απαγορεύτηκαν από τον φόβο μετάδοσης της ασθένειας. Οταν όμως ακουστεί το πρώτο μελωδικό κάλεσμα, τα παράθυρα ανοίγουν, οι πόρτες ξεκλειδώνουν και στα μπαλκόνια βγαίνουν άντρες, γυναίκες και παιδιά για να τραγουδήσουν.\nΘα μπορούσε να είναι μια εικόνα από το σημερινό Μιλάνο ή μια άλλη πόλη της Ιταλίας που δοκιμάζεται με τον πιο σκληρό τρόπο από τον Covid-19. Είναι όμως μια σκηνή του Μιλάνου - έτσι όπως είναι καταγεγραμμένη από τους ιστορικούς - από το καλοκαίρι του 1576, τότε που η πανούκλα είχε θερίσει το μεγαλύτερο μέρος του πληθυσμού του ιταλικού Βορρά.\nΗ μουσική πρόσφερε τις θεραπευτικές της ιδιότητες, δημιουργούσε τις γέφυρες για να σμίξουν οι άνθρωποι, να ενωθούν σε κάτι υψηλό, έστω και μέσα από την επιβεβλημένη πια απόσταση. Βίντεο, ποστ και live μεταδόσεις από τις πλατφόρμες του Διαδικτύου και τα μέσα κοινωνικής δικτύωσης αφηγούνται την αιώνια ανθρώπινη επιθυμία για τη συνάντηση και τον εξορκισμό του φόβου, της απώλειας και του θανάτου.\nΗ πανώλη στη Σπάρτη\nΑπό την αρχαία Αίγυπτο, τους Βαβυλώνιους και την Ελλάδα η μουσική είναι ο πιο σίγουρος δρόμος για πνευματική θεραπεία και συνδετικός κοινωνικός κρίκος σε όλες τις δυστοπικές εποχές της ανθρωπότητας. Τον 7ο αιώνα π.X. η πανώλη έπληξε τη Σπάρτη αποδεκατίζοντας τον πληθυσμό της. Οι αρχηγοί των άλλων πόλεων ζήτησαν από τον ποιητή Ταλέτο να τραγουδήσει ύμνους για να ξορκιστεί το κακό. Τη θεραπεία της μουσικής είχε μελετήσει και ο Πυθαγόρας. Ο σπουδαίος μαθηματικός και φιλόσοφος για να ηρεμήσει τους μεθυσμένους και να τους κατευνάσει πολύ συχνά τους έπαιζε λύρα.\nΜια επιστημονική προσέγγιση των θαυμαστών επιδράσεων της μουσικής - ιδιαίτερα σε δύσκολες περιόδους - δίνει ο Ρέμι Σίου, μουσικολόγος στο Πανεπιστήμιο Loyola, μέσα από ένα πρόσφατο παράδειγμα. Τον περασμένο Ιανουάριο - μεσούσης της πανδημίας στην Κίνα - οι κάτοικοι έβγαιναν στα μπαλκόνια, τραγουδούσαν και φώναζαν «Μείνετε δυνατοί».\nΗ συμμετοχή σε μια μουσική δραστηριότητα, όπως μπορεί να γίνει κάτω από τις παρούσες συνθήκες, είναι ένα πολύ ισχυρό στήριγμα στις δύσκολες ώρες της καραντίνας που ξεπερνάει το «εγώ» μας. «Οταν τραγουδάμε ή παίζουμε ένα μουσικό όργανο, υποτάσσουμε και το μυαλό και το σώμα στους κανόνες της μελωδίας. Ακόμη και όταν απλώς κάνετε Μακαρένα με τους γείτονές σας μπαίνετε στον ρυθμό μιας ομάδας» λέει ο Ρέμι Σίου. Σε αυτόν τον δρόμο της αναγκαίας και θεραπευτικής κοινωνικής συμμετοχής, σημαντικό ρόλο μπορεί να παίξει η τεχνολογία μέσα από το Ιnstagram, το Facebook ή ένα tweet, αφού μπορεί να εμπνεύσουν και να διεγείρουν την παγκόσμια αλληλεγγύη.\nΜουσικοί on line\nΑυτόν τον ρόλο, τονίζει ο Σίου, έπαιζε η εκκλησία τον μεσαίωνα μέσα από τους θρησκευτικούς της ύμνους. Τον χώρο για ένταξη χωρίς «ιδεολογικές» υποχρεώσεις προσφέρει σήμερα η μουσική. Τη Σελίν Ντιόν, την Αντέλ, τους Pink Floyd ή τους Beatles μπορεί να τους ακούσει με την ίδια ευχαρίστηση και δίχως ενοχή ο καθολικός, ο εβραίος, ο ορθόδοξος, ο μουσουλμάνος, ο προτεστάντης ή ο βουδιστής.\nΕκατομμύρια ακόλουθοι στους λογαριασμούς των σταρ του πενταγράμμου είναι διαρκώς συνδεδεμένοι και περιμένουν το επόμενο ποστ ή Live που θα κάνουν. Πολλοί είδαν πριν από λίγες ημέρες τον Λουντοβίκο Εϊνάουντι να παίζει πιάνο στο σαλόνι του σπιτιού, τον Μπόνο των U2 να τραγουδάει χωρίς μπάντα, ή τις σπουδαίες συμφωνικές του κόσμου σε ζωντανή μετάδοση σε άδειες αίθουσες για να υπενθυμίσουν την ανάγκη πάντα κάτι να μας ενώνει. Και τώρα που είναι πιο απαραίτητο από ποτέ.\nΠηγή: Guardian/ΤΑ ΝΕΑ\nΟι υποψηφιότητες των όσκαρ για το 2019 Διαβάστηκε 2'' πριν\nΠρώτη νίκη για Ολυμπιακό με Εφές Διαβάστηκε 5'' πριν\nΤραγούδια σε δύο δόσεις.... Διαβάστηκε 10'' πριν\nΜια τρελή τρελή τρελή σκέψη για την οικονομία Διαβάστηκε 12'' πριν


Δευτέρα, 14 Δεκεμβρίου 2020 20:37\n«Τελείως ανυπόστατα» και υποβολιμαία χαρακτήρισε όσα διαδίδονται διά μέσου διαφόρων ιστοσελίδων περί «παπικών αξιώσεων» του Οικουμενικού Πατριαρχείου, ο κ. Βαρθολομαίος.\nΣτην ομιλία του, μετά τη Θεία Λειτουργία, , με την ευκαιρία της χθεσινής εορτής του Αγίου Αποστόλου Ανδρέου του Πρωτοκλήτου ( με το Ιουλιανό ημερολόγιο) αναφέρθηκε ιδιαιτέρως στο ζήτημα της Ορθοδόξου Διασποράς, στο πλαίσιο και των αποφάσεων της Αγίας και Μεγάλης Συνόδου.\n«Το 2020 συμπληρώνονται 100 έτη από της επισήμου ιδρύσεως της ρωσικής Διασποράς εις την δυτικήν Ευρώπην και την Βόρειον Αμερικήν. Η βιαία εγκαθίδρυσις του κομμουνιστικού καθεστώτος εις την Ρωσσίαν ωδήγησεν αναριθμήτους πολίτας εις την φυγήν, με αποτέλεσμα να αλλάξη η σύνθεσις της Ορθοδόξου Διασποράς εις την Δύσιν. Εις τους απλούς μετανάστας και πρόσφυγας προσετέθησαν πολλοί άνθρωποι με εξαιρετικήν μόρφωσιν και θεολογικήν παιδείαν, οι οποίοι ηδύναντο να παρουσιάσουν την Ορθόδοξον παράδοσιν και τον πολιτισμόν εις υψηλόν πνευματικόν και διανοητικόν επίπεδον. Κατά τας δύο δεκαετίας του Μεσοπολέμου, συνέβη μία πραγματική θεολογική αναγέννησις, χαρακτηριστικόν της οποίας ήτο η "επιστροφή εις τους Πατέρας" και η γόνιμος αντίδοσις με την δυτικήν σκέψιν. Τότε διεμορφώθη μία ρωμαλέα ταυτότης εις την Ορθόδοξον θεολογίαν, η οποία καρποφορεί μέχρι σήμερα. Τα ονόματα Σέργιος Μπουλγκάκοφ, Γεώργιος Φλωρόφσκυ, Νικόλαος Αφανάσιεφ, Αλέξανδρος Σμέμαν, και, φιλοσοφικώτερα, ο Νικόλαος Μπερντιάγιεφ, μεταξύ άλλων πολλών, μαρτυρούν περί της συντελεσθείσης προόδου» σημείωσε και προσέθεσε: «Βεβαίως, η πορεία της Ορθοδόξου Διασποράς, κατά τον διαρρεύσαντα αιώνα, είχε και προσκόμματα, με κυριώτερον το ζήτημα των πολλαπλών δικαιοδοσιών και πλειόνων του ενός Ορθοδόξων επισκόπων εις τον αυτόν τόπον. Η Αγία και Μεγάλη Σύνοδος της Ορθοδόξου Εκκλησίας (Κρήτη, 2016) ησχολήθη με το θέμα της Ορθοδόξου Διασποράς και απεφάσισε να διατηρηθούν αι "Επισκοπικαί Συνελεύσεις". Διεκηρύχθη δε ότι κοινή βούλησις των Ορθοδόξων Εκκλησιών είναι η επίλυσις του ζητήματος τούτου "το ταχύτερον δυνατόν", ώστε να εφαρμοσθή η "κανονική ακρίβεια" και να υπάρχη "εις μόνον επίσκοπος εις τον αυτόν τόπον". Αυτό απαιτεί η Ορθόδοξος εκκλησιολογία και η κανονική παράδοσις και πράξις της Εκκλησίας (βλ. το κείμενον της Αγίας και Μεγάλης Συνόδου Η Ορθόδοξος Διασπορά)».\n«Δεν εφαρμόστηκαν ποτέ ξένες αρχές»


Καιρός Τώρα: Αθήνα, Θεσσαλονίκη, Πάτρα, Ηράκλειο - Pinguinos\nΣτο Pinguinos μπορείτε να δείτε τον καιρό τώρα σε Αθήνα, Θεσσαλονίκη, Πάτρα και Ηράκλειο, αλλά και την πρόγνωση καιρού για όλη την εβδομάδα.\nΣυνεχίστε την ανάγνωση για περισσότερες πληροφορίες σχετικά με το κλίμα της Ελλάδας και τον καιρό στη χώρα μας.\nΤο κλίμα και ο καιρός της Ελλάδας\nΤο κλίμα της Ελλάδας χαρακτηρίζεται ως μεσογειακό, με ζεστά, ξηρά καλοκαίρια και ήπιους, υγρούς χειμώνες. Αρκετά μικροκλίματα, συμπεριλαμβανομένων των ωκεάνιων σε διάφορες παράκτιες περιοχές και των αλπικών σε υψηλά υψόμετρα βουνών, μπορούν επίσης να παρατηρηθούν σε διάφορα σημεία στη χώρα. Τα νότια νησιά της έχουν πιο ήπιο κλίμα σε σύγκριση με τα πιο βόρεια εδάφη που βρίσκονται στο εσωτερικό της χώρας.\nΗ Ελλάδα βρίσκεται στην περιοχή της νότιας Ευρώπης και συγκεκριμένα στο νότιο άκρο της Βαλκανικής χερσονήσου. Η Τουρκία βρίσκεται στα ανατολικά, μαζί με το Αιγαίο και το Κρητικό Πέλαγος. Η Μεσόγειος Θάλασσα βρίσκεται στη νότια πλευρά της, το Ιόνιο στη δυτική, και η Αλβανία, η Βόρεια Μακεδονία και η Βουλγαρία μοιράζονται τα βόρεια σύνορα της Ελλάδας. Η οροσειρά της Πίνδου και η εγγύτητα της χώρας σε μεγάλες υδάτινες εκτάσεις, συμπεριλαμβανομένης της Μεσογείου, επηρεάζουν σε ένα μεγάλο βαθμό το κλίμα της.\nΟ καιρός των 4 εποχών\nΤα καλοκαίρια σημειώνουν υψηλές θερμοκρασίες ειδικά στις εσωτερικές περιοχές της χώρας, όπως η Θεσσαλία και η Μακεδονία, αλλά πιο ήπιες στις ορεινές περιοχές της. Οι ακτές της Μεσογείου είναι ζεστές και ηλιόλουστες το καλοκαίρι, αλλά το αεράκι της θάλασσας μετριάζει τις υψηλές για την εποχή θερμοκρασίες. Ένας βόρειος άνεμος φυσά περιστασιακά στο Αιγαίο Πέλαγος τους πιο ζεστούς μήνες, κάτι που δημιουργεί κινδύνους για τη ναυσιπλοΐα. Οι χειμώνες είναι σχετικά ήπιοι και βροχεροί κατά μήκος των ακτών της, των νότιων νησιών και του δυτικού τμήματος της οροσειράς της Πίνδου. Οι βόρειες περιοχές της φυσικά είναι πιο κρύες από τις νότιες, με πολλές και σημαντικές χιονοπτώσεις την περίοδο του χειμώνα. Παρατηρείται επίσης πως μάζες ψυχρού αέρα από τη Σιβηρία διεισδύουν ακόμη και στις πιο κεντρικές περιοχές της Ελλάδας, με αποτέλεσμα να σημειώνονται σημαντικά χαμηλές θερμοκρασίες αλλά και χιονοπτώσεις τη χειμερινή περίοδο.\nΗ μέση χαμηλή θερμοκρασία πέφτει κάτω από τους -2,8 °C το μήνα Ιανουάριο στη Φλώρινα, που αποτελεί και το βορειότερο άκρο της χώρας. Τα νότια νησιά δέχονται σημαντικές βροχοπτώσεις τα βράδια του χειμώνα, ενώ το πρωί και οι ταχύτητες των ανέμων σημειώνουν υψηλές εντάσεις. Χιονοπτώσεις παρατηρούνται μόνο στα βορειότερα νησιά, όπως η Θάσος και η Σαμοθράκη. Η άνοιξη είναι μια ευχάριστη καιρικά περίοδος για τη χώρα, με σχετικά λιγότερες βροχοπτώσεις. Ο ουρανός είναι καθαρός και υπάρχει άφθονος ήλιος παντού. Το φθινόπωρο πλησιάζει με πιο αργούς ρυθμούς στην Ελλάδα και είναι ήπιο κατά το δεύτερο μισό της σεζόν. Οι βροχοπτώσεις αυξάνονται μέχρι τον Οκτώβριο και κορυφώνονται τον Δεκέμβριο στις περισσότερες περιοχές της χώρας.\nΒροχοπτώσεις, μέση υγρασία και θερμοκρασία\nΤα ετήσια επίπεδα βροχόπτωσης στην Ελλάδα κυμαίνονται από 457,2 mm στα ανατολικά έως και πάνω από 914,4 mm στα δυτικά και τα νότια. Ένα σημαντικό μέρος των βροχοπτώσεων συμβαίνει κατα την περίοδο του χειμώνα. Η ανατολική πλευρά της οροσειράς της Πίνδου σημειώνει χαμηλότερα επίπεδα βροχόπτωσης από την αντίστοιχη δυτική και συνεπώς παρουσιάζει μεγαλύτερη ξηρασία από το αντίστοιχο δυτικό της τμήμα. Η μέση υγρασία κυμαίνεται από 62% έως και 74% ετησίως και σημειώνει τα υψηλότερα επίπεδα κατά τη διάρκεια της καλοκαιρινής περιόδου. Οι μεγαλύτερες σε διάρκεια ημέρες είναι τον Ιούνιο και οι μικρότερες τον Δεκέμβριο. Οι μέσες θερμοκρασίες που επικρατούν στη θάλασσα είναι κατα μέσο όρο ζεστές μεταξύ 21,1 °C έως και 25 °C το καλοκαίρι. Η Μεσόγειος Θάλασσα είναι πιο ζεστή από το Ιόνιο και το Αιγαίο Πέλαγος.\nΗ υψηλότερη θερμοκρασία που έχει καταγραφεί ποτέ για την Ελλάδα είναι 48 °C στην πόλη της Αθήνας, στις 10 Ιουλίου του 1977. Αντιθέτως, η χαμηλότερη θερμοκρασία που καταγράφηκε ποτέ ήταν -27,8 °C στην Πτολεμαΐδα, στις 27 Ιανουαρίου του 1963.\nΟ Ιανουάριος είναι ο μήνας με τις χαμηλότερες θερμοκρασίες στην Ελλάδα, με την επέλαση των ψυχρών ανέμων από τη βόρεια Ευρώπη και τη Ρωσία να επηρεάζουν σε μεγάλο βαθμό τις καιρικές συνθήκες της χώρας.Ο παγετός και το χιόνι τείνουν να εγκαθίστανται στις κοιλάδες για ένα σημαντικό χρονικό διάστημα. Περισσότερο χιόνι σημαίνει ότι τα χιονοδρομικά κέντρα δραστηριοποιούνται και συχνά προσελκύουν περισσότερους επισκέπτες από άλλα διάσημα εγχώρια τουριστικά αξιοθέατα.\nΟ Φεβρουάριος είναι και αυτός ένας εξίσου κρύος μήνας στη χώρα, με τις μέσες θερμοκρασίες να κυμαίνονται από 4,4 °C έως 15,6 °C παντού, εκτός από τις βόρειες περιοχές. Η βόρειες περιοχές αντιμετωπίζουν κρύες μέρες με περιστασιακές νύχτες παγετού που φτάνουν και κάτω από τους 0 °C. Η χιονόπτωση είναι έντονη στα ψηλά βουνά, ενώ πολλές περιοχές δέχονται παγετό και ελαφρύ χιόνι. Η μέση βροχόπτωση κυμαίνεται από 50,8 mm έως 127 mm και καθιστά απαραίτητη τη χρήση ενός μπουφάν βροχής ή μιας ομπρέλας. Η καθημερινή ηλιοφάνεια διαρκεί 4 έως 5 ώρες κατα τη διάρκεια της ημέρας. Γενικώς θα πρέπει να αναμένετε βροχές, ανέμους και κρύο, με λίγη ηλιοφάνεια τον μήνα Φεβρουάριο στην Ελλάδα.\nΟ Μάρτιος δίνει το έναυσμα για τη ζεστή περίοδο της άνοιξης στην Ελλάδα καθώς το κρύο υποχωρεί στον όμορφο και αναζωογονητικό ήλιο. Οι μέσες ημερήσιες υψηλές θερμοκρασίες σε μεγάλο μέρος της χώρας κυμαίνονται μεταξύ 11,7 °C έως 16,7 °C και οι νύχτες είναι κυρίως πάνω από τις θερμοκρασίες του παγετού. Στις αρχές της άνοιξης παρατηρείται περιστασιακά ένα κρύο κύμα από τα βόρεια που σπάνια διαρκεί περισσότερο από 3 έως 4 ημέρες. Οι βροχοπτώσεις του Μαρτίου κυμαίνονται μεταξύ 50,8 mmέως 76,2 mm και οι ημέρες είναι φωτεινές με 5 έως 6 ώρες καθημερινής ηλιοφάνειας. Οι συνθήκες είναι ζεστές και το τοπίο της φύσης “ντύνεται” ξανά με τα έντονα χρώματά της.\nΟ Απρίλιος είναι ένας ζεστός και με μέτρια επίπεδα βροχών ανοιξιάτικος μήνας στην Ελλάδα. Το φρέσκο άρωμα του εδάφους και τα ανθισμένα λουλούδια απλώνονται σε όλη την έκταση του τόπου. Οι ελαφρές βροχοπτώσεις εμποδίζουν τις θερμοκρασίες να αυξηθούν σε αρκετά υψηλά επίπεδα. Οι μέσες θερμοκρασίες κυμαίνονται μεταξύ 6,1 °C έως 20,6 °C στην Κρήτη και τα όμορφα νησιά του Αιγαίου. Η Βόρεια Ελλάδα βιώνει κρύες νύχτες μεταξύ 4,4 °C και 9,4 °C. Οι εκδρομές κρουαζιέρας και πλοίων μεταξύ των νησιών λαμβάνουν καλή ανταπόκριση στις ιδανικές ανοιξιάτικες ημέρες, όπου ο καιρός και οι συνθήκες το επιτρέπουν.\nΟ Μάιος είναι ένας ηλιόλουστος μήνας, με μεγάλη διάρκεια ημέρας και γενικά αίθριο καιρό. Η καθημερινή ηλιοφάνεια διαρκεί 9 ώρες στην Αθήνα και οι συνθήκες είναι πιο ηλιόλουστες στις περιοχές των νοτίων νησιών. Οι μέσες θερμοκρασίες στο βορρά κυμαίνονται από 10 °C έως και 22,2 °C και η αισθητή έλλειψη βροχοπτώσεων, αποτελεί μια “ανοιχτή πρόσκληση” για το ξεκίνημα της τουριστικής περιόδου.\nΟ Ιούνιος είναι η αρχή της ζεστής καλοκαιρινής περιόδου στην Ελλάδα, με άφθονη ηλιοφάνεια και αίθριο καιρό. Η ηπειρωτική χώρα, καθώς και τα γύρω νησιά, αντιμετωπίζουν τεράστια εισροή επισκεπτών παρά τις αυξανόμενες θερμοκρασίες. Οι μέσες υψηλές θερμοκρασίες κυμαίνονται από 25,6 °C έως 30,6 °C, με 10 ώρες ηλιοφάνειας στα περισσότερα μέρη της χώρας. Οι νύχτες είναι ήπιες με θερμοκρασίες να σημειώνουν μείωση στη συνολική θερμοκρασία.\nΟ Ιούλιος είναι ο πιο ηλιόλουστος και ζεστός μήνας στην Ελλάδα, με πάρα πολλές ώρες συνολικής ηλιοφάνειας. Σημαντικά επίπεδα υγρασίας σημειώνονται σε περιοχές πιο κοντά σε ακτές και στο δυτικό τμήμα της οροσειράς της Πίνδου. Ο πιο ξηρός μήνας βλέπει μέσες θερμοκρασίες από 15 °C έως 33,9 °C, με αμελητέες βροχές και καθαρούς ουρανούς. Κεντρική Ελλάδα Η Λαμία, η Λάρισα και η Τανάγρα καταγράφουν μέσες ημερήσιες υψηλές θερμοκρασίες άνω των 33,3 °C και πολλές ημέρες ξεπερνούν τους 37,8 °C.\nΟ Αύγουστος είναι ένας αρκετά θερμός καλοκαιρινός μήνας στην Ελλάδα, με τις μέσες υψηλές θερμοκρασίες να κυμαίνονται μεταξύ 27,8 °C έως 32,2 °C. Οι νύχτες είναι σχετικά ήπιες στις κεντρικές και βόρειες περιοχές, με θερμοκρασίες να κυμαίνονται από 14,4 °C έως 18,3 °C. Τα νότια νησιά της χώρας δέχονται τεράστια ηλιοφάνεια, ωστόσο τα νερά των θαλασσών είναι αναζωογονητικά προσφέροντας την κατάλληλη δροσιά στον κόσμο που ξεχειλίζει στις παραλίες όλης της Ελλάδας.\nΟ Σεπτέμβριος ξεκινά ως η επέκταση της μακράς θερινής περιόδου στη χώρα, αλλά τελειώνει με την άφιξη του φθινοπώρου. Ο Σεπτέμβριος είναι ξηρός, με σχεδόν λίγες μέρες ασθενής βροχής σε μεγάλο μέρος της Ελλάδας. Οι μεγάλες μέρες του καλοκαιριού διαρκούν πολύ τον Σεπτέμβριο, μετά τις οποίες οι θερμοκρασίες μειώνονται σταδιακά. Ο Σεπτέμβριος είναι μια από τις καλύτερες εποχές για να επισκεφθείτε οποιοδήποτε μέρος της χώρας επιθυμείτε.\nΟ μήνας Οκτώβριος είναι όμορφος την εποχή του φθινοπώρου της Ελλάδας, με υπέροχο εύκρατο καιρό μέσα σε μια ποικιλία ρομαντικών χρωμάτων. Η στήλη υδραργύρου βρίσκεται σε ήπιες ζώνες, από 11,1 °C έως θερμότερες των25 °C, καθώς το φθινόπωρο βρίσκεται για τα καλά πάνω από το κλίμα της χώρας. Οι βροχοπτώσεις αυξάνονται μέχρι τα μέσα Οκτωβρίου στα περισσότερα μέρη και συμπληρώνουν το γενικότερο μελαγχολικό τοπίο. Επικρατεί μερικώς συννεφιασμένος ουρανός, αλλά ο ζεστός ήλιος διαρκεί τουλάχιστον 7 ώρες την ημέρα.\nΟ Νοέμβριος είναι ο πιο βροχερός μήνας του χρόνου, καθώς η χώρα δέχεται κατά μέσο όρο 76,2 mm έως 177,8 mm βροχοπτώσεων. Η Δυτική Ελλάδα είναι η πιο βροχερή μεταξύ 127mm και 203.2mm, ενώ ο μετρητής βροχής καταγράφει τουλάχιστον 76.2mm σε όλες τις υπόλοιπες περιοχές. Η απουσία μελτεμιών αποτελεί μια ιδανική ευκαιρία για εξερεύνηση της θάλασσας μέσω σκαφών, φεριμπότ και κρουαζιέρων. Επίσης, τα ψηλά βουνά βλέπουν παγετό και σημαντικές ποσότητες χιονιού έως το δεύτερο μισό του Νοεμβρίου.\nΜε το Δεκέμβριο ξεκινά το κρύο και ο υγρός χειμώνας στην Ελλάδα, με μερικώς συννεφιασμένους ουρανούς. Οι μέσες θερμοκρασίες συγκεντρώνονται σε ψυχρά επίπεδα των-1,7 °C έως και 7,8 °C στις βόρειες πόλεις της Φλώρινας και της Κοζάνης στους 9,4 °C έως 17,8 °C στο νότιο νησί της Κρήτης. Οι κυρίαρχοι κρύοι άνεμοι καθιστούν απαραίτητο να φοράτε χειμερινά μπουφάν μέχρι το βράδυ. Οι ηλιαχτίδες διαπερνούν τα σύννεφα για τουλάχιστον 4 έως 5 ώρες κατά τη διάρκεια της ημέρας στα περισσότερα μέρη. Η περίοδος των Χριστουγέννων είναι ιδανική να τη ζήσετε σε πιο ορεινές τοποθεσίες και αξιοθέατα, ώστε να απολαύσετε τη μαγεία αυτής της εορταστικής περιόδου.


Το πρωτάθλημα Κατασκευαστών παραμένει ανοικτό... - Foxbet.gr\nΠρογνωστικά Formula 1 9 Νοέ 2018 17:10\nΣτο Μεξικό, όπως και το 2017, ο Lewis Hamilton κατέκτησε τον πέμπτο Παγκόσμιο τίτλο του. Μία τέταρτη θέση του ήταν αρκετή για να τελειώσει και μαθηματικά η υπόθεση τίτλος υπέρ του Βρετανού.\nΟ αγώνας του Μεξικού δεν ήταν κακός, ο Verstappen κυριάρχησε και φέτος, αφήνοντας πίσω του τις δύο Ferrari. H άλλη Red Bull, αυτή του Daniel Ricciardo προδώθηκε για ακόμη μία φορά από μηχανική αιτία.\nΗ στήλη μας έκλεισε για ακόμη μία φορά με θετικό πρόσημο, συνεχίζοντας το καλό σερί των τελευταίων αγώνων.\nΑυτό το τριήμερο βρισκόμαστε στη χώρα του καφέ, στην ιστορική πίστα του Interlagos, στο Sao Paulo της Βραζιλίας. Φέτος θα διεξαχθεί για 36η φορά αγώνας εκεί. Πρόκειται για μία μικρή σε μήκος πίστα, που δεν βοηθά υπερβολικά τα προσπεράσματα και με μεγάλες υψομετρικές διαφορές.\nΠροιστορία: Πολυνίκης οδηγός είναι ο Sebastian Vettel με τρεις νίκες. Από μία νίκη μετράνε Raikkonen (2007) και Hamilton (2016). Στους Κατασκευαστές, η Mclaren έχει 12 νίκες, η Ferrari 11, ενώ Red Bull και Mercedes έχουν από 4 και 3 νίκες αντίστοιχα.\nΗ Pirelli επέλεξε για τη Βραζιλία την μεσαία (M) με άσπρο σιρίτι, την μαλακή (S) με κίτρινο σιρίτι και την πολύ μαλακή (SS). Η πίστα της Βραζιλίας με τις συνεχείς αλλαγές κατεύθυνσης καταπονεί αρκετά τα ελαστικά, εξού και η συγκεκριμένη επιλογή.\nΟ καιρός αναμένεται να παίξει το ρόλο του. Υπάρχει 30% πιθανότητα βροχής για σήμερα, ενώ το Σάββατο και την Κυριακή η πιθανότητα ανεβαίνει στο 50%.\nΤο αγωνιστικό τριήμερο θα καλυφθεί ολόκληρο από το Cosmote Sport 5 HD, ενώ ο αγώνας θα μεταδοθεί την Κυριακή και από την ΕRΤ HD στις 19:10.\nΣτοιχηματικό ενδιαφέρον – Φαβορί: Μπορεί το πρωτάθλημα οδηγών να έχει κριθεί, αλλά το Κατασκευαστών είναι ακόμη ανοικτό. Μία κακή εμφάνιση της Mercedes στη Βραζιλία μπορεί να βάλει φωτιά. Φαβορί αυτό το Σ/Κ είναι ο Vettel με τη Ferrari, αλλά η Mercedes θα παλέψει σκληρά. O Hamilton δεν έχει καλή παράδοση στη Βραζιλία και ενδέχεται σε περίπτωση που μπορεί, να δώσει την νίκη στον Bottas, σαν ανταπόδοση για την βοήθεια του Φινλανδού.\nΗ πίστα της Βραζιλίας:\nΜήκος Πίστας 4.309 Km\nΣυνολική Απόσταση Αγώνα 305.879Km\nΤαχύτερος Γύρος 1.11.004 M.Verstappen (2017)\nΕλεύθερες δοκιμές 1 11/11/18 Παρασκευή 15:00 – 16:30\nΕλεύθερες δοκιμές 2 11/11/18 Παρασκευή 19:00 – 20:30\nΕλεύθερες δοκιμές 3 12/11/18 Σάββατο 16:00 – 17:00\nΚατατακτήριες 12/11/18 Σάββατο 19:00 – 20:00\nΑγώνας 13/11/18 Κυριακή 19:10\n1 Hamilton 358 1 Μercedes 585\n2 Vettel 294 2 Ferrari 530\n3 Raikkonen 236 3 Red Bull 362\n4 Bottas 227 4 Renault 114\n5 Verstappen 216 5 Haas 84\n6 Ricciardo 146 6 Mclaren 62\n7 Hulkenberg 69 7 Force India 47\n8 Perez 57 8 Sauber 36\n9 Magnussen 53 9 Toro Rosso 33\n10 Alonso 50 10 Williams 7\n14 Gasly 29\n15 Leclerc 27


Υπάλληλοι του Δήμου Αλμυρού «πλήρωσαν» με καταδίκες το λάστιχο που «έσκασε» | Almyrosinfo\nΥπάλληλοι του Δήμου Αλμυρού «πλήρωσαν» με καταδίκες το λάστιχο που «έσκασε»\nΔύο υπάλληλοι της Επιτροπής Συντήρησης και Επισκευής Οχημάτων του Γραφείου Κίνησης του Δήμου Αλμυρού καταδικάστηκαν προχθές από το Μονομελές Πλημμελειοδικείο Βόλου σε ποινές φυλάκισης 13 μηνών ο καθένας, καθώς κρίθηκαν ένοχοι για σωματική βλάβη από αμέλεια κατά συρροή.\nΗ υπόθεση αφορούσε στο ατύχημα που είχε συμβεί στις 16 Μαΐου 2017 στον Αλμυρό, όταν είχε «σκάσει» το λάστιχο απορριμματοφόρου, με αποτέλεσμα να τραυματιστούν ευτυχώς ελαφρά, τρεις συμβασιούχοι υπάλληλοι του Δήμου. Το όχημα είχε πέσει σε λακκούβα, είχε «σκάσει» το λάστιχο και είχε εκτραπεί της πορείας του και ανατραπεί. Το ατύχημα είχε συμβεί στις 11 περίπου το πρωί, κοντά στον σταθμό μεταφόρτωσης απορριμμάτων του Δήμου Αλμυρού. Οι τραυματίες, ο οδηγός και δυο γυναίκες, είχαν μεταφερθεί στο Νοσοκομείο Βόλου, όπου τους είχαν παρασχεθεί οι πρώτες βοήθειες.\nΚατηγορούμενος ήταν και ένας τρίτος υπάλληλος του Δήμου, που ωστόσο κρίθηκε αθώος. Είχε κινηθεί η αυτεπάγγελτη διαδικασία και ο εισαγγελέας είχε αποδώσει κατηγορίες κατά τριών υπαλλήλων και συγκεκριμένα, δύο του Γραφείου Κίνησης και έναν του Γραφείου Ανάθεσης Συντήρησης. Το απορριμματοφόρο έφερε παλιά λάστιχα, ενώ δεν είχε ελεγχθεί από ΚΤΕΟ.\nΟι ποινές επιβλήθηκαν με τριετή αναστολή και η έφεση να έχει αναστέλλουσα δύναμη, ενώ για τους καταδικασθέντες ελήφθη υπόψη και το ελαφρυντικό της ειλικρινούς μεταμέλειας. Οι κατηγορούμενοι, που ήταν παρόντες στην ακροαματική διαδικασία, όπως και ο δήμαρχος Αλμυρού Δημ. Εσερίδης, δήλωσαν πως δεν γνώριζαν την αιτία που «έσκασε» το λάστιχο. Σύμφωνα με τη δικογραφία, όντας μέλη της Επιτροπής Συντήρησης δεν είχαν μεριμνήσει για την έγκαιρη αλλαγή του φθαρμένου ελαστικού, ώστε το όχημα να κινείται με ασφάλεια.


Ανακαινίζοντας τα υδραυλικά της οικίας σας - Chroma Decor\nΒρίσκεστε εδώ:Αρχική / Ανακαίνιση μπάνιου / Ανακαινίζοντας τα υδραυλικά της οικίας σας\nΕφόσον αποφασίσατε να προχωρήσετε σε ανακαίνιση σπιτιού, τότε η ανακαίνιση και της υδραυλικής εγκατάστασης θα πρέπει να αποτελέσει το πρώτο μέλημα σας. Είναι σίγουρο πως εφόσον ανακαινίσετε την παλιά σας οικία και δεν επέμβετε και στα υδραυλικά, σύντομα θα προκύψουν προβλήματα. Στις παλιές οικίες παρατηρούνται προβλήματα όπως διαρροές, ενώ παλιές σωληνώσεις κάποια στιγμή φθείρονται, προκαλώντας πλημμύρα εντός του σπιτιού.\nΓια αυτό πρέπει να αντικατασταθεί όλο το υδραυλικό και αποχετευτικό σύστημα του σπιτιού σας, ενώ στην αντικατάσταση θα πρέπει να χρησιμοποιηθούν τα πιο σύγχρονα υλικά, ενώ οι σωληνώσεις θα πρέπει να είναι είτε πολυστρωματικές, είτε σωληνώσεις χαλκού. Οι δυο αυτοί τύποι σωληνώσεων προσφέρουν αντοχή και μεγάλη διάρκεια ζωής. Οι συνδέσεις θα πρέπει να γίνονται επίσης με τέτοιο τρόπο, ώστε να μην προκληθεί στο μέλλον κάποια διαρροή.\nΠοιο είναι ο κόστος αγοράς των σωληνώσεων;\nΟ σωλήνας από χαλκό θεωρείται πολύ ακριβός, αφού η τιμή του μέτρου κυμαίνεται γύρω στα πέντε ευρώ. Η πολυστρωματική σωλήνα, ωστόσο, έχει χαμηλότερο κόστος ως προς την αγορά της, αφού κοστίζει περίπου στα δυόμιση με τρία ευρώ. Ακόμα και ως προς την εγκατάσταση της είναι πιο οικονομική, καθώς προσφέρει ευκολία ως προς την τοποθέτηση της.\nΑξίζει να αναφέρουμε πως στα υδραυλικά διακρίνουμε δυο τύπους. Ενώσεις των σωληνώσεων, μέσα από τους τοίχους και πίνακα υδροληψίας. Πίνακας υδροληψίας σημαίνει πως κάθε παροχή, η οποία υπάρχει εντός του σπιτιού, ξεκινάει από ένα κεντρικό σημείο. Όταν αναφερόμαστε σε μια παροχή, εννοούμε τον σωλήνα προς την ντουζιέρα ή την μπανιέρα.\nΣωλήνες χαλκού / Unsplash.com\nΠοια είναι τα πλεονεκτήματα του πίνακα υδροληψίας;\nΈνα από τα πιο σημαντικά πλεονεκτήματα του πίνακα υδροληψίας είναι ότι εφόσον παρατηρηθεί κάποια βλάβη, τότε μπορούμε να κλείσουμε μόνο μια συγκεκριμένη περιοχή και όχι όλο τον γενικό. Αυτό επιτρέπει στο να διαθέτει το σπίτι νερό, ακόμα και εάν υπάρχει κάποια σοβαρή βλάβη.\nΆλλο ένα πλεονέκτημα είναι ότι δε χάνεται η πίεση του νερού. Θα έχετε παρατηρήσει πως εφόσον έχετε ανοιχτές δυο βρύσες, η πίεση του νερού μειώνεται. Με τον πίνακα υδροληψίας, πλέον, το πρόβλημα αυτό εξαλείφεται.


Τι αντιμετωπίζεις καθημερινά όταν ο άντρας σου είναι ακατάστατος …. και τι να κάνεις!! – Timeout.gr\nΆντρας, Απόψεις, Γυναίκα, Ενδιαφέροντα, Κοινωνία, Οικογένεια\nΚι αυτό ακριβώς το χαρακτηριστικό είναι η πηγή του ζητήματος: κάποιοι, δεν ενοχλούνται. Κάποιοι νιώθουν απολύτως εντάξει μέσα στην ακαταστασία, ενώ άλλοι όχι.\nΣίγουρα πρέπει να γίνονται αμοιβαίες υποχωρήσεις, όμως, αφού γκρινιάξαμε και βγάλαμε το άχτι μας, θέλουμε να πούμε: με γκρίνια και μουρμούρα κανείς δεν έπεισε ποτέ κανέναν.\nTags: αδιαφορία, ακααστασία, άνδρας ακατάστατος, ανδρική ακαταστασία, γκρίνια, γυναικείο μυαλό, Μουρμούρα, οικιακή βοηθός, υπομονή\ngossip_angel 25 Ιουλίου 2016\nΤα παιδιά που γκρινιάζουν …. και η αντιμετώπιση του προβλήματος!!


ΥΠΟΓΟΝΙΜΟΤΗΤΑ: ΤΙ ΝΑ ΨΑΞΩ ΚΑΙ ΠΟΙΕΣ ΕΞΕΤΑΣΕΙΣ ΝΑ ΚΑΝΩ - Childit - Τα πάντα για το παιδί\nΓράφουν οι Δημήτριος Α Μπιλάλης MBBCh MMedSc CCST FRCOG, Μαιευτήρας – Λαπαροσκόπος Χειρουργός – Γυναικολόγος,...\nΓράφουν οι Δημήτριος Α. Μπιλάλης MBBCh MMedSc CCST FRCOG, Μαιευτήρας – Λαπαροσκόπος Χειρουργός – Γυναικολόγος, Διαπιστευμένος Ακόλουθος του Βασιλικού Κολεγίου Μαιευτήρων Λαπαροσκόπων Μεγ. Βρετανίας, Εξειδικευμένος στην Υπογονιμότητα Ζεύγους και την Ενδοσκοπική Χειρουργική και Χαρούλα Μαθιοπούλου Μπιλάλη BSc MMedSc, Μοριακή Βιολόγος με εξειδίκευση στην Ιατρικώς Υποβοηθούμενη Αναπαραγωγή, Σύμβουλος Υπογονιμότητας\nΣτόχος του άρθρου αυτού είναι η αύξηση των πιθανοτήτων για εγκυμοσύνη με φυσικό τρόπο ή εξωσωματική γονιμοποίηση, λόγω του ότι έχει πραγματοποιηθεί σωστή διερεύνηση της υπογονιμότητας του ζεύγους και η όποια θεραπεία υποβοήθησης στηρίζεται πάνω στη σωστή και εξατομικευμένη διάγνωση.\nΩστόσο, δυστυχώς, δεν μπορούν όλα τα ζευγάρια που επιθυμούν μια εγκυμοσύνη να το επιτύχουν αυθόρμητα. Ένα σημαντικό ποσοστό των ζευγαριών αυτών, περίπου το 15%, θα χρειαστεί ιατρική βοήθεια για την επίλυση προβλημάτων γονιμότητας. Η υπογονιμότητα έχει αναγνωριστεί ως σημαντικό πρόβλημα δημόσιας υγείας σε όλο τον κόσμο, από την Παγκόσμια Οργάνωση Υγείας (WHO). Αποτελεί μία πολύπλοκη ασθένεια με σημαντικές ψυχολογικές, κοινωνικές αλλά και οικονομικές προεκτάσεις και για το λόγο αυτό πρέπει να αντιμετωπίζεται με υπευθυνότητα και σοβαρότητα.\nΜε τον όρο υπογονιμότητα, περιγράφουμε τη μη επίτευξη εγκυμοσύνης μετά από 1 έτος (12 μήνες) συχνών, ελεύθερων σεξουαλικών επαφών. Έτσι λοιπόν, για να κατανοήσουμε τον τόσο σημαντικό αυτό προσδιορισμό της υπογονιμότητας, πρέπει να υπολογίσουμε ότι, από τα 100 ζευγάρια που ξεκινούν την ίδια χρονική στιγμή τις προσπάθειες για τεκνοποίηση, δηλαδή:\nΆρα, μιλάμε για υπογονιμότητα που χρήζει διερεύνησης, όταν έχουμε εξαντλήσει τις πιθανότητες φυσικής σύλληψης. Ανάλογα δε με το ιστορικό και τα δεδομένα του κάθε ζευγαριού, η διερεύνηση πρέπει να ξεκινήσει μετά από τουλάχιστον 12 μήνες προσπαθειών, εκτός και αν συντρέχει ήδη γνωστός ιατρικός λόγος. Ας σημειωθεί, ότι επειδή η προχωρημένη αναπαραγωγική ηλικία της γυναίκας, πάνω από τα 36 έτη, μειώνει πολύ τις πιθανότητες φυσικής σύλληψης, η όποια διερεύνηση στις γυναίκες αυτές πρέπει να πραγματοποιείται πολύ νωρίτερα – στους 6 μήνες ανεπιτυχούς προσπάθειας.\nΤο παρακάτω μοντέλο διερεύνησης της υπογονιμότητας στηρίζεται στις πλέον πρόσφατες ιατρικώς αποδεκτές (evidence based) κατευθυντήριες οδηγίες, όπως αυτές παρουσιάζονται από το Βασιλικό Κολέγιο Μαιευτήρων Γυναικολόγων της Μεγάλης Βρετανίας (RCOG), το NICE (National Institute of Clinical Excellence, UK), την Αμερικάνικη Εταιρία Αναπαραγωγικής Ιατρικής (ASRM) και την Ευρωπαική Εταιρία Ανθρώπινης Αναπαραγωγής και Εμβρυολογίας (ESHRE). Στα διαφορετικά στάδια διερεύνησης, γίνεται αναφορά και σε τεχνικές που εάν χρησιμοποιηθούν σωστά και εξατομικευμένα, μπορεί το όφελος να είναι τεράστιο.\nΗ διερεύνηση για τα αίτια της υπογονιμότητας θα πρέπει να είναι συστηματική, να πραγματοποιείται από ειδικούς στην ιατρικώς υποβοηθούμενη αναπαραγωγική και να καθοδηγείται πάντοτε από τα κλινικά χαρακτηριστικά και ιατρικά δεδομένα του κάθε ζευγαριού. Σε καμία περίπτωση δεν πρέπει να είναι μια διαδικασία επιλογής για τα πάντα, δηλαδή όλοι να τα κάνουν όλα, χωρίς επιστημονικά αποδεκτά κριτήρια επιλογής των απαραίτητων, ανάλογα με την περίπτωση, εξετάσεων.\nη γυναίκα έχει διαπιστωμένα διαταραχές κύκλου (ολιγο- αμηνόρροια, σύνδρομο πολυκυστικών ωοθηκών)\nη γυναίκα έχει υπερηχογραφικά ευρήματα που σχετίζονται με υπογονιμότητα (πχ. ινομυώματα, πολύποδες, κύστεις ενδομητρίωσης)\nυπάρχει βεβαρυμένο ιατρικό ιστορικό (πχ καρκίνος, διαβήτης, θυροειδοπάθεια, σεξουαλικώς μεταδιδόμενα νοσήματα κα.)\nΟι εξετάσεις που πραγματοποιούνται χωρίζονται σε βασικές και συμπληρωματικές. Επίσης, διακρίνονται σε αυτές που:\nΗ ανάλυση σπέρματος: Πραγματοποιείται μετά από 3-5 μέρες αποχής από σεξουαλική δραστηριότητα. Το σωστό είναι η λήψη να πραγματοποιηθεί στο εργαστήριο μετά από σαφείς οδηγίες. Η εμπειρία του ειδικού που θα πραγματοποιήσει την ανάλυση έχει μεγάλη σημασία. Στην περίπτωση παθολογικού αποτελέσματος συνιστάται επανάληψη σε τρεις μήνες ή και νωρίτερα, εάν φαίνεται να συνυπάρχει λοίμωξη του γεννητικού συστήματος ή πολύ μεγάλη παθολογία. Η ανάλυση σπέρματος πρέπει να γίνεται μονάχα σε εξειδικευμένο εργαστήριο/ κλινική που ακολουθούνται οι προδιαγραφές της Παγκόσμιας Οργάνωσης Υγείας (WHO).\nΟ έλεγχος της ωοθυλακιορρηξίας: Περιλαμβάνει υπερηχογραφική διαπίστωση και μέτρηση των επιπέδων της προγεστερόνης στο μέσο της ωχρινικής φάσης (21η ημέρα κύκλου σε ένα κύκλο 28 ημερών) ή 7 ημέρες πριν την επόμενη περίοδο, όταν ο κύκλος είναι σταθερός. Σε διαφορετική περίπτωση, πρέπει να γίνει προσαρμογή της μέτρησης ανάλογα με τα δεδομένα της κάθε ασθενούς. Μόνο επίπεδα >30nmol/l θεωρούνται επαρκή για την εξακρίβωση επιτυχημένης ωοθυλακιορρηξίας.\n1. Μέτρηση της ορμόνης AMH: τιμές χαμηλότερες από 5.4 pmol/l είναι σε γενικές γραμμές δείκτης πολύ χαμηλής γονιμότητας, λόγω χαμηλού αποθέματος ωαρίων και η πρόγνωση είναι κακή. Αυτό όμως δεν σημαίνει πως μια γυναίκα με πολύ χαμηλή AMH δεν μπορεί να μείνει έγκυος. Στην περίπτωση αυτή, η FSH στο συγκεκριμένο κύκλο που γίνεται η προσπάθεια για σύλληψη, έχει μεγαλύτερη αξία. Προσοχή στις μονάδες μέτρησης, καθώς υπάρχουν δυο διαφορετικά συστήματα και οι τιμές αναφοράς από εργαστήριο σε εργαστήριο μπορεί να είναι διαφορετικές. Επίσης, η επιλογή του εργαστηρίου είναι πολύ σημαντική λόγω και της ευαισθησίας στη μέτρηση της συγκεκριμένης ορμόνης. Τιμές AMH μεγαλύτερες από 25 pmol/l έχουν πολύ καλή πρόγνωση και όσο μεγαλύτερη είναι η AMH, τόσο πιο προσεκτικοί πρέπει να είμαστε στην επιλογή του κατάλληλου πρωτοκόλλου διέγερσης, για να αποφύγουμε πιθανή υπερδιέγεση των ωοθηκών σε περίπτωση εξωσωματικής γονιμοποίησης.\n2. Υπερηχογραφική μέτρηση του αριθμού των ανώριμων ωοθυλακίων (2-8mm) την 3η ημέρα του κύκλου: Λιγότερα από 4 σε αριθμό, προϊδεάζουν για χαμηλή απόκριση των ωοθηκών, ενώ όταν είναι πάνω από 16 η προοπτική είναι άριστη. Στις περισσότερες γυναίκες υπάρχει μια ενδιάμεση κατάσταση, για το λόγο αυτό η συγκεκριμένη εξέταση αν και έχει διαγνωστική αξία, από μόνη της δεν μπορεί να αποτελέσει την κύρια εξέταση για διάγνωση.\n3. Έλεγχος προλακτίνης: Δεν πρέπει να πραγματοποιείται ως εξέταση ρουτίνας, παρά μόνο στις περιπτώσεις εκείνες που υπάρχει διαπιστωμένα μια διαταραχή στον κύκλο (πχ. αμηνόρροια), όταν υπάρχει γαλακτόρροια από τις θηλές ή όγκος στην υπόφυση.\n4. Έλεγχος των ορμονών του θυρεοειδή αδένα: Η λειτουργία του θυρεοειδούς είναι άμεσα συνδεδεμένη με την γονιμότητα και την ομαλή λειτουργία του κύκλου, όμως ο έλεγχος σε αυτό το επίπεδο πρέπει να γίνεται εφόσον ο ιατρός κρίνει πως συντρέχει λόγος, σε γυναίκες που παρουσιάζουν συμπτώματα συναφή με θυρεοειδοπάθεια ή λόγω βεβαρυμένου ιστορικού.\n5. Βιοψία ενδομητρικού ιστού στην ωχρινική φάση: και πάλι, τα στοιχεία που αποδεικνύουν με βεβαιότητα πως μια τέτοια εξέταση έχει πραγματικό ώφελος στη φάση διερεύνησης της υπογονιμότητας είναι ανεπαρκή. Ο ιατρός πρέπει εξατομικευμένα, βάση ιστορικού να κρίνει εάν μια τέτοια εξέταση θα μπορούσε να έχει διαγνωστική αξία και θα τροποποιούσε κάτι στη θεραπευτική προσέγγιση της ασθενούς.\nΚαρυότυπος ζεύγους και προηγμένοι γενετικοί έλεγχοι (πχ PGS, FISH): πρόκειται για εξειδικευμένες ιατρικές εξετάσεις που προσδιορίζουν αλλαγές σε χρωμοσώματα, γονίδια ή πρωτεΐνες. Τα αποτελέσματα από τέτοιου είδους εξετάσεις μπορούν να επιβεβαιώσουν ή να αποκλείσουν οποιαδήποτε υποψία για μια γενετικά καθορισμένη κατάσταση ή να προσδιορίσουν την πιθανότητα ενός ατόμου να αναπτύξει ή να μεταβιβάσει μια γενετική διαταραχή (πχ. Μεσογειακή Αναιμία, Κυστική Ίνωση, Σύνδρομο Turner, Σύνδρομο Klinefelter κα). Ο έλεγχος μπορεί να γίνει σε δείγματα αίματος, στο σπέρμα, στα κύτταρα εμβρύων που δημιουργούνται κατά τη διάρκεια ενός κύκλου εξωσωματικής γονιμοποίησης, στις χοριακές λάχνες ή το αμνιακό υγρό, καθώς και στο εμβρυϊκό αίμα. Σε καμία περίπτωση οι εξετάσεις αυτές δεν αποτελούν εξετάσεις ρουτίνας στα πλαίσια διερεύνησης της υπογονιμότητας και πρέπει να πραγματοποιούνται μονάχα όταν υπάρχουν σαφείς ενδείξεις ( πχ. άνδρες με αζωοσπερμία και συγγενή αμφοτερόπλευρη απουσία των σπερματικών πόρων πρέπει να υποβάλλονται σε έλεγχο για Κυστική Ίνωση ). Zευγάρια με τρεις ή και περισσότερες αποβολές πρέπει να υποβάλλονται σε έλεγχο καρυότυπου ζεύγους. Τα τελευταία χρόνια, η επιστήμη της γενετικής εξελίσσεται με πολύ γρήγορους ρυθμούς, με αποτέλεσμα να υπάρχουν διαθέσιμες ολοένα και περισσότερες γενετικές εξετάσεις, που μπορούν να βοηθήσουν στη διάγνωση της υπογονιμότητας, στις περιπτώσεις εκείνες που έχουν αποκλεισθεί απλούστερα αίτια.\nΣε κάθε περίπτωση είναι πολύ σημαντική η εξατομικευμένη προσέγγιση της υπογονιμότητας. Ανάλογα με τα δεδομένα και το ιστορικό του κάθε ζευγαριού, πρέπει να προσδιορίσουμε ποιες εξετάσεις είναι χρήσιμο να πραγματοποιηθούν και ποιες όχι. Το ζευγάρι πρέπει να αντιμετωπισθεί από κοινού και κάθε στάδιο διερεύνησης να γίνει κατανοητό και από τα δύο μέλη. Οι ασθενείς πρέπει να συμμετέχουν ενεργά στη λήψη αποφάσεων που αφορούν τόσο τη διερεύνηση όσο και τη θεραπεία του προβλήματος τους. Υπάρχουν σαφείς κατευθυντήριες οδηγίες σχετικά με τη διερεύνηση της υπογονιμότητας, όμως δεν είναι όλες οι εξετάσεις και κατ’ επέκταση οι θεραπείες για όλους. Στην εποχή με τη ραγδαία ανάπτυξη ολοένα και περισσότερων προηγμένων μοριακών και γενετικών εξετάσεων και χειρουργικών μεθόδων, η εξατομίκευση είναι η μόνη επιλογή.


Προβλήματα και από τη Ρωσία για την Πανορθόδοξη Σύνοδο - ΕΚΚΛΗΣΙΑ ONLINE\nΠέμπτη, 09 Ιουνίου 2016 09:57\nΑρχική » ΚΟΣΜΟΣ » Προβλήματα και από τη Ρωσία για την Πανορθόδοξη Σύνοδο\nΌπως σημειώνει ο κ. Λεγκόιντα, όμως, στο Πρακτορείο Τας «χωρίς την πλήρη συμμετοχή των τοπικών ορθοδόξων Εκκλησιών η Πανορθόδοξη Σύνοδος χάνει την σημασία της».\nΣυγκεκριμένα ο κ. Λεγκόιντα δηλώνει ότι: «Η Εκκλησία της Αντιοχείας αποφάσισε να μην πάει στη Σύνοδο μετά την τελευταία δήλωση της Συνόδου της Εκκλησίας της Κωνσταντινούπολης. Η Εκκλησία της Γεωργίας έχει την πρόθεση να συζητήσει προβλήματα της προετοιμασίας της Πανορθοδόξου Συνόδου στη δική της Ιερά Σύνοδο. Ενώ αρνήθηκε την συμμετοχή της η Εκκλησία της Βουλγαρίας. Πολλοί πιστοί της Εκκλησίας μας εξέφρασαν την θλίψη ότι το Φανάρι στην πραγματικότητα αγνόησε την σημασία της αρχής της Πανορθόδοξης ομοφωνίας της Συνοδικότητας η οποία αποκλείει την δυνατότητα ατομικών αποφάσεων». Στην συνέχεια προσθέτει οτι «τα γεγονότα των πρόσφατων ημερών δείχνουν ότι οι τοπικές ορθόδοξες Εκκλησίες έχουν ερωτηματικά για τις συνθήκες και τις προϋποθέσεις της Συνόδου. Γίναμε μάρτυρες των αποφάσεων από την Βουλγαρική και ύστερα από την Αντιοχειανή Εκκλησία. Αυτό μπορεί να δημιουργήσει κρίση στην προετοιμασία ενός πανορθοδόξου γεγονότος διότι χωρίς πλήρη συμμετοχή η Σύνοδος χάνει την σημασία της. Λαμβάνοντας υπόψιν όλες τις συνθήκες που αλλάζουν καθημερινά η απόφαση να συγκληθεί η Μεγάλη Σύνοδος δεν φαίνεται να είναι του παρόντος».\n4 χρόνια πριν ΚΟΣΜΟΣΠανορθόδοξη, Ρωσία\nΑρνητής της Γενοκτονίας των Αρμενίων ο Αρμένιος Πατριάρχης Κωνσταντινουπόλεως!Κρυφή σύσκεψη στο Μαξίμου για την Αγιά Σοφιά\nΗ στάση των τοπικών Ορθοδόξων Εκκλησιών στη Σύνοδο της Κρήτης (E΄)\nΤου Γιώργου Ν. Παπαθανασόπουλου Η Ιεραρχία της Εκκλησίας της Ελλάδος, εν όψει της Συνόδου στην Κρήτη, συνεδρίασε στις 24 και 25 Μαΐου 2016.


ΗΠΑ: Απόρρητη κατάθεση του αναπληρωτή διευθυντή του FBI στο πλαίσιο της έρευνας για τη Ρωσία | Κόσμος | News 24/7\nΟ Άντριου Μάκαμπι φέρεται να κατέθεσε στη Βουλή των Αντιπροσώπων στο πλαίσιο της έρευνας για ρωσική εμπλοκή στις αμερικανικές εκλογές\nΔεκεμβρίου 20 2017 11:35\nΟ αναπληρωτής διευθυντής του FBI Άντριου Μάκαμπι έδωσε κατάθεση στην Επιτροπή για τις Υπηρεσίες Πληροφοριών στο πλαίσιο της έρευνας που διεξάγεται για το ενδεχόμενο εμπλοκής της Ρωσίας στις προεδρικές εκλογές του 2016. Η κατάθεσή του, ήταν απόρρητη, καθώς οι Ρεπουμπλικάνοι ζητούν την παραίτησή του, ενώ τον υπερασπίστηκαν τα μέλη της επιτροπής που ανήκουν στο Δημοκρατικό Κόμμα μεταδίδει το CNN.\nΑπό την πλευρά του, ο Μάικ Κοναγουέι, που είναι Ρεπουμπλικάνος και κατάγεται από το Τέξας, ενώ ηγείται της επιτροπής για την αναφερόμενη έρευνα, δήλωσε ότι έχει ακόμη εμπιστοσύνη στο Μάκαμπι ως αναπληρωτή διευθυντή του FBI. “Δεν υπάρχει λόγος να μην του έχω εμπιστοσύνη” δήλωσε ο Κοναγουέι, σε σχετική ερώτηση του CNN.\nΗ κατάθεση δόθηκε χθες και ήταν διάρκειας τουλάχιστον επτά ωρών, μετά την αναβολή της για ένα διαδικαστικό θέμα, την προηγούμενη εβδομάδα.\nΟ Κοναγουέι, ως αναπληρωτής διευθυντής του FBI βρίσκεται στο επίκεντρο της πολιτικής προσοχής των Ρεπουμπλικάνων, που έχουν διατυπώσει ερωτηματικά σχετικά με την στάση του στο ζήτημα της έρευνας για την διαχείριση των ηλεκτρονικών μηνυμάτων της Χίλαρι Κλίντον από ιδιωτικό διαμετακομιστή, όταν ίδια υπηρετούσε στο ΥΠΕΞ των ΗΠΑ. Οι Ρεπουμπλικάνοι, υποστηρίζουν ότι ο ίδιος, θα έπρεπε να είχε αυτοεξαιρεθεί από την έρευνα αυτή, για λόγους που άπτονται ζητημάτων ηθικής δεοντολογίας. Η σύζυγός του, Τζιν Μάκαμπι ήταν υποψήφια με τους Δημοκρατικούς στην Βιρτζίνια, ενώ είχε την συνδρομή του (τότε) κυβερνήτη Τέρι Μακάφι, στενού φίλου της Κλίντον.\nΠαράλληλα, ο Μάκαμπι βρίσκεται αντιμέτωπος με έρευνα των Ρεπουμπλικάνων για μηνύματα μέσω κινητού που έστειλε ο πρώην πράκτορας του FBI, Πίτερ Στρζοκ, ο οποίος απομακρύνθηκε από την ομάδα έρευνας του ειδικού ανακριτή Ρόμπερτ Μιούλερ. Η απομάκρυνσή του από το FBI έγινε στις αρχές του χρόνου, όταν η διεξαγωγή εσωτερικής έρευνας από επιθεωρητή του αμερικανικού υπουργείου Δικαιοσύνης εντόπισε οτι ο Στρζοκ είχε ανταλλάξει μηνύματα κατά του Τραμπ με την δικηγόρο του FBI, Λίζα Πέιτζ.\nΣε ένα μήνυμα με ημερομηνία 15 Αυγούστου του 2016, ο Στρζοκ έγραψε στην Πέιτζ: “Θέλω να πιστεύω στην θέση που ανέπτυξες στο γραφείο του Άντι (αναφορά στον Μάκαμπι) ότι δεν υπάρχει τρόπος εκλογής του. Ωστόσο, δεν μπορούμε να πάρουμε ένα τέτοιο ρίσκο. Είναι σαν να έχεις ένα συμβόλαιο ζωής και να πεθάνεις πριν γίνεις 40 ετών,” έγραψε ο Στρζοκ.\nΟ Ρεπουμπλικάνος Τρέι Κάοντι που είναι μέλος της Βουλής των Αντιπροσώπων από τη Νότια Καρολίνα αναφέρθηκε στο ζήτημα με τα μηνύματα του κινητού του Στρζοκ στην διάρκεια συνέντευξης του στο τηλεοπτικό δίκτυο Fox News: “Ο αναπληρωτής διευθυντής του FBI βρέθηκε αντιμέτωπος με μια σειρά ερωτήσεων. Στις ερωτήσεις αυτές, συμπεριλήφθηκαν και ερωτήσεις σχετικές με την συνάντηση με του πράκτορα Στρζοκ, της Λίζας Πέιτζ στο γραφείο του Άντι, αλλά και την σχετική συζήτηση για το τι θα έπρεπε να κάνουν στην περίπτωση εκλογής του Ντόναλντ Τραμπ. Αυτό είναι σοκαριστικό,” τόνισε ο Κάοντι.\nΟ Τσακ Γκράσλεϊ Ρεπουμπλικάνος από την Αϊόβα που είναι πρόεδρος της Επιτροπής Δικαιοσύνης της Γερουσίας και είναι επικριτικός έναντι του Μάκαμπι, δήλωσε ότι θέλει την απομάκρυνσή του από το FBI. “Η απάντηση είναι ναι,” απάντησε ο ίδιος σε σχετική ερώτηση που του απευθύνθηκε χθες.\nΑπό την άλλη μεριά, οι Δημοκρατικοί υπερασπίζονται στον Μάκαμπι. Ο Άνταμ Σιφ από την Καλιφόρνια, που έχει ηγετική θέση στην Επιτροπή για τις Υπηρεσίες Πληροφοριών στην Βουλή των Αντιπροσώπων, δήλωσε χθες το βράδυ ότι τα αιτήματα για την απομάκρυνση του Μάκαμπι είναι “ανεύθυνα.” “Από την εμπειρία μου πιστεύω ότι είναι ένας επαγγελματίας πράκτορας του FBI και συνεργάζεται με μία εκπληκτική ομάδα, από άλλους πράκτορες. Δεν μπορώ να κατανοήσω τις φωνές για την αποπομπή του, που ακούω από μερικούς. Μου φαίνονται ανεύθυνες, κατά την γνώμη μου,” τόνισε ο Σιφ. Ωστόσο, ο ίδιος, αρνήθηκε να σχολιάσει την κατάθεση του Μάκαμπι.\nΩστόσο, ο αναπληρωτής διευθυντής του FBI δεν φαίνεται να έχει τελειώσει με τις καταθέσεις του, στο Καπιτώλιο. Ο Ρεπουμπλικάνος Μπομπ Γκουντλέιτ από την Βιρτζίνια που είναι πρόεδρος της Επιτροπής Δικαιοσύνης στην Βουλή των Αντιπροσώπων, αλλά και ο Κάοντι που προεδρεύει της Επιτροπής Ελέγχου στην Βουλή των Αντιπροσώπων, με επιστολή που έστειλαν χθες στο υπουργείο Δικαιοσύνης των ΗΠΑ, ζήτησαν τόσο ο Μάκαμπι, όσο κι άλλα υψηλόβαθμα στελέχη του FBI, να καταθέσουν στις επιτροπές τους.\nΠαράλληλα, με τις έρευνες που διεξάγονται στο Κογκρέσο βρίσκεται σε πλήρη εξέλιξη και ποινική έρευνα για το ενδεχόμενο εμπλοκής της Ρωσίας στις προεδρικές εκλογές του 2016, από τον ειδικό ανακριτή Ρόμπερτ Μιούλερ. Ο Μιούλερ έχει και εισαγγελικά καθήκοντα για την απαγγελία κατηγοριών μετά από την σύμφωνη γνώμη ειδικού σώματος ενόρκων (grand jury) ενώ διερευνά το ενδεχόμενο συνωμοσίας πρώην στελεχών της προεκλογικής εκστρατείας Τραμπ με την Ρωσία.\nΕπίσης, στο πλαίσιο της έρευνας του ειδικού ερευνητή, διερευνάται αν υπήρξε προσπάθεια παρεμπόδισης του έργου της δικαιοσύνης, τόσο από τον πρόεδρο Τραμπ, όσο και από στελέχη του Λευκού Οίκου. Ο Μιούλερ ηγείται της έρευνας του FBI, μετά από την αιφνιδιαστική αποπομπή του πρώην διευθυντή Τζέιμς Κόμεϊ από τον πρόεδρο Τραμπ, τον περασμένο Μάιο.\nΠηγή: CNN, Φωτό: AP Photo/Alex Brandon\nΝέα στοιχεία δίνει το FBI στο θέμα της ρωσικής ανάμειξεις στις εκλογές\nΛευκός Οίκος: 'Ψευδείς' οι πληροφορίες ότι ο εισαγγελέας ζήτησε από την Deutsche Bank έγγραφα για τον Τραμπ


Simple SEO Slideshow - Wordpress | Hostdog\nΔημιουργήστε ένα άρθρο ή μια σελίδα και φορτώστε σε αυτό εικόνες με το media gallery. Δεν είναι αναγκαίο να εισάγετε την gallery στο άρθρο σας. Απλά κλείστε το media gallery αφού προσθέσετε τις εικόνες και αποθηκεύστε το άρθρο.\nΑν θέλετε μπορείτε να συμπληρώσετε τα πεδία "Title" (εμφανίζεται σαν Caption), "Descreption" (εμφανίζεται δίπλα στον τίτλο) και "Custom Link" (δημιουργεί σύνδεσμο στο Caption).\nΣτην συνέχεια προσθέστε το widget "Post/Page Slideshow" στο sidebar που επιθυμείτε και συμπληρώστε τα πεδία.\nTitle (Τίτλος του widget)\nPage/Post ID (το ID της σελίδα ή του άρθρου)\nDelay until next slide (Πόσο χρόνο θα κάνει να εμφανιστεί η επόμενη εικόνα)\nHeight of your slideshow (Ύψος του slideshow)\nShow or not navigation bullets\nShow or not navigation arrows\nShow or not the caption\nΤο plugin αρχικά φορτώνει μόνο την πρώτη εικόνα. Στην συνέχεια διαβάζει από δεύτερο div τα links που έχει δημιουργήσει για τις υπόλοιπες εικόνες. Αυτό έχει σαν αποτέλεσμα η σελίδα σας να μην αργεί να φορτώσει και ταυτόχρονα οι εικόνες σας να εντοπίζονται από τις μηχανές αναζήτησης.\nΟ παραγόμενος κώδικας είναι έγκυρος σύμφωνα με τους κανονισμούς του W3C.\nΔοκιμάστηκε στην έκδοση v.3.5 του Wordpress και πιθανότατα είναι συμβατό με τις εκδόσεις v3.x.\nΓια προτάσεις νέων δυνατοτήτων παρακαλούμε χρησιμοποιήστε το forum του plugin στο Wordpress.org\nΑν θα θέλατε να κάνετε οποιαδήποτε δωρεά για την ενίσχυση της ανάπτυξης του plugin μπορείτε να κάνετε κλικ παρακάτω\nDownload Simple SEO Slideshow για το Wordpress


Ο βασιλιάς του Μάντσεστερ | Debut.gr\nΗΜ. ΔΗΜΟΣΙΕΥΣΗΣ: 21 Δεκεμβρίου 2018 | EΠΙΜΕΛΕΙΑ: Θεμιστοκλής Λιουδάκης\nΜάλλον αυτό ήταν και το καλύτερο γκολ στην πλούσια από αυτά καριέρα του «Βασιλιά» του Μάντσεστερ.\nΟ Ντένις Λο γεννήθηκε στο Αμπερντίν της Σκωτίας το 1940 στις 24 Φεβρουαρίου. Ο πατέρας του ήταν ψαράς και η μητέρα του νοικοκυρά, αλλά δύσκολα τα έφερναν βόλτα για να αναθρέψουν τα άλλα τους επτά παιδιά και τον μικρό Ντένις, ο οποίος αρκετές φορές κυκλοφορούσε στους δρόμους χωρίς να έχει παπούτσια μέχρι και τα πρώτα χρόνια της εφηβείας του. Ωστόσο, όλα έμελλε να αλλάξουν όταν στα γενέθλιά του ένας γείτονας θα του κάνει δώρο ένα ζευγάρι χρησιμοποιημένα αθλητικά παπούτσια για να μπορεί να παίζει με τους φίλους του, αλλά και με την σχολική ομάδα του «Powis Academy».\nΉδη με την ομάδα του σχολείου του κάνει πράγματα και θαύματα ο μικρός Ντένις. Η φήμη του σιγά- σιγά έχει ξεκινήσει να απλώνεται σε όλη την Σκωτία, με αποτέλεσμα ο σκάουτερ της Χάντερσφιλντ, Άρτσι Μπίτι, να τον εντοπίσει και να του ζητήσει να περάσει από δοκιμαστικό για να υπογράψει στην ομάδα. Μάλιστα, ο Μπίτι θα πει στον τεχνικό του συλλόγου για τον 15χρονο: «Δεν έχω ξαναδεί παιδί με τόσο ταλέντο όσο αυτός εδώ!«. Αυτό ήταν. Ο μικροκαμωμένος ξανθομάλλης υπέγραψε το πρώτο του επαγγελματικό συμβόλαιο στις 3 Απριλίου του 1955 με τους ανθρώπους της ομάδας να του δίνουν λεφτά, ώστε να κάνει επέμβαση στα μάτια για να ξεπεράσει το πρόβλημα όρασης που αντιμετώπιζε από μικρός.\nΉδη από τις πρώτες του εμφανίσεις με τη φανέλα της Χάντερσφιλντ κάνει τη διαφορά. Το ταλέντο του είναι τόσο μεγάλο που δεν μπορεί να περιοριστεί στο σκοτσέζικο πρωτάθλημα. Ήδη πολλοί προπονητές τον έχουν κατά νου, όμως, αυτός που κινήθηκε πρώτος για την απόκτησή του ήταν ο Ματ Μπάσμπι της Μάντσεστερ Γιουνάιτεντ. Ο τεχνικός των «κόκκινων διαβόλων» θα καταθέσει πρόταση στα γραφεία της Χάντερσφιλντ που θα φτάνει το ποσό- ρεκόρ των 10.000 λυρών αν και έφηβος. Ωστόσο, οι άνθρωποι του συλλόγου θα την απορρίψουν, καθώς πίστευαν πως μπορούσε να έρθει μία πιο καλή πρόταση στο μέλλον.\nΤον Μάιο του 1960 ο Λο θα υπογράψει στην Μάντσεστερ Σίτι έναντι 55.000 λυρών, ποσό ρεκόρ για την εποχή εκείνη τόσο στην Αγγλία όσο και στην υπόλοιπη Ευρώπη. Παρόλα αυτά η πορεία των «πολιτών» δεν είναι καλή στο πρωτάθλημα, παρά την προσθήκη του Λο, ο οποίος θα τους γλυτώσει από τον υποβιβασμό σε ένα καθοριστικό ματς κόντρα στην Άστον Βίλα, όπου και πέτυχε δύο από τα τέσσερα γκολ της ομάδας του και ήδη οι πρώτες σκέψεις για αποχώρηση κάνουν την εμφάνισή τους στο μυαλό του Σκωτσέζου.\nΜάλιστα, η Τορίνο είχε δώσει τα χέρια με τη Γιουβέντους που ήθελε τον Λο που σύμφωνα με έναν όρο του συμβολαίου του θέλοντας και μη έπρεπε να πάει σε όποιο σύλλογο ικανοποιούσε την «γκρανάτα» ακόμα και αν εκείνος δεν ήθελε. Ωστόσο, ο ίδιος δεν ήθελε να συνεχίσει την καριέρα του στην Ιταλία και γι’ αυτό γύρισε στην Σκωτία και στο Αμπερντίν ξέροντας πως η Τορίνο αναγκαστικά θα του έκανε το χατίρι, αλλιώς δεν θα είχε καμία χρησιμότητα για τον σύλλογο.\nΤο πείσμα του Λο περνάει και το καλοκαίρι του 1962 τον βρίσκει στην Μάντσεστερ Γιουνάιτεντ έναντι 115,000 λυρών. Άλλο ένα μεταγραφικό ρεκόρ για το παιδί από το Αμπερντίν. Έτσι, μετά από μερικά χρόνια οι «κόκκινοι διάβολοι» θα ντύσουν στα χρώματά τους τον Σκωτσέζο που ήθελαν όταν ακόμα εκείνος βρισκόταν στη Χάντερσφιλντ.\nΔυστυχώς για τον Λο όσο και για την Μάντσεστερ Γιουνάιτεντ σε ένα παιχνίδι κόντρα στην Γουέστ Μπρόμιτς θα ξεκινήσει η κόντρα του Σκοτσέζου με τον διαιτητή εκείνης της αναμέτρησης, Γκίλμπερτ Πούλιν, ο οποίος μεταξύ σοβαρού και αστείου του είχε πει: «Είσαι τόσο έξυπνος που δεν θα παίξεις ξανά». Αυτό το περιστατικό το κατήγγειλαν τόσο ο Λο όσο και ο τεχνικός της Μάντσεστερ Γιουνάιτεντ, Ματ Μπάσμπι, στην αγγλική ποδοσφαιρική ομοσπονδία.\nΑυτή με τη σειρά της άσκησε σκληρή κριτική στον Πούλιν, ο οποίος δεν φάνηκε να αναγνωρίζει το σφάλμα του, με αποτέλεσμα να κρεμάσει την σφυρίχτρα του. Μάλιστα, ο Λο μετά από χρόνια με αφορμή αυτό το περιστατικό είχε δηλώσει: «Για αρκετούς διαιτητές ήμουν στόχος».\nΗ σεζόν 1963- 1964 ήταν μία από τις καλύτερες στην καριέρα του Λο, αφού δεν μπορούσε να σταματήσει να σκοράρει! Γι’ αυτό και οι οπαδοί της Μάντσεστερ Γιουνάιτεντ του χάρισαν το παρατσούκλι «βασιλιάς». Εκείνο το χρόνο (1964) ο βασιλιάς θα ανέβει στο θρόνο του, αφού ψηφίστηκε ως ο καλύτερος Ευρωπαίος παίκτης από το γαλλικό περιοδικό «France Football», με αποτέλεσμα να κατακτήσει το βραβείο της «Χρυσής Μπάλας» και να είναι μέχρι και σήμερα ο μοναδικός Σκωτσέζος παίκτης που το έχει καταφέρει. Παράλληλα, θα οδηγήσει την Μάντσεστερ Γιουνάιτεντ στην κορυφή της Αγγλίας για πρώτη φορά μετά το 1958 έχοντας σημειώσει 28 τέρματα.\nΑυτό τον εκβιασμό δεν μπόρεσε να το ανεχτεί ο Μπάσμπι, ο οποίος έβαλε τον Λο στην λίστα με τους παίκτες που είναι υπό αποχώρηση, ενώ όταν ρωτήθηκε από δημοσιογράφους γιατί το έκανε απάντησε: «Κανείς δεν μπορεί να είναι πάνω από την Μάντσεστερ Γιουνάιτεντ. Κανείς».\nΤα προβλήματα με το γόνατο θα τον ταλαιπωρήσουν για αρκετό καιρό ακόμα με αποτέλεσμα ο Λο να αγωνιστεί ελάχιστα με τη φανέλα των «κόκκινων διαβόλων» την σεζόν 1969- 1970. Αυτό δεν μπορούσε να περάσει απαρατήρητο από τους ανθρώπους του συλλόγου, οι οποίοι τον έβαλαν στην λίστα με τους παίκτες υπό αποχώρηση με τη ρήτρα του να φτάνει τις 60.000 λύρες.\nΤο χρηματικό ποσό που ζήταγε η Γιουνάιτεντ για τον Λο ήταν αρκετά μεγάλο και έτσι ο «βασιλιάς» έμεινε στο «Ολντ Τράφορντ» για ακόμη μερικά χρόνια. Ακόμη και έτσι όμως ο Σκωτσέζος λόγω των πυκνών και συχνών τραυματισμών του στο γόνατο δεν κατάφερε να βοηθήσει όσο ήθελε την ομάδα.\n«Πολίτης» και πάλι\n«Η ζωή κύκλους κάνει», λένε. Αυτό ισχύει και για τον Ντένις Λο με την Μάντσεστερ Σίτι. Ο Σκοτσέζος φορ τα πρώτα χρόνια της καριέρας του βρέθηκε στους «πολίτες» και τελικά με τη φανέλα αυτών έμελλε να την κλείσει. Μάλιστα, μία από τις τις πιο περίεργες στιγμές στην καριέρα του Λο ήταν το 1974 όταν σε αγώνα κόντρα στην πρώην του ομάδα, την Μάντσεστερ Γιουνάιτεντ στο «Ολντ Τράφορντ» στο τελευταίο αγώνα της σεζόν με δικό του γκολ- τακουνάκι στο 81′ χάρισε τη νίκη στη Σίτι.\nΑυτό το αποτέλεσμα υποχρέωσε την Γιουνάιτεντ σε υποβιβασμό. Ο Λο δεν πανηγύρισε καν το γκολ που πέτυχε κόντρα στην ομάδα που μεγαλούργησε, ενώ το παιχνίδι διακόπηκε στο 85′ όταν οπαδοί των «κόκκινων διαβόλων» μπήκαν στον αγωνιστικό χώρο.\nΤο απότομο τέλος του «βασιλιά»\nΤο 1974 στον πάγκο της Σίτι θα κάτσει ο Τόνι Μπρούκ, ο οποίος θα ξεκαθαρίσει από την αρχή στον Λο (που είχε συμβόλαιο μέχρι το καλοκαίρι του ’75) πως θα έπαιζε μόνο στα παιχνίδια της δεύτερης ομάδας αν είχε σκοπό να παραμείνει στους «πολίτες». Ο Σκωτσέζος δεν ήθελε να τελειώσει την πλούσια καριέρα του με τέτοιο τρόπο. Γι’ αυτό αποφάσισε να σταματήσει από την ενεργό δράση το καλοκαίρι του 1974.


ΕΤΣΙ ΓΙΝΕΤΑΙ ΤΟ ΘΑΥΜΑ!\nΟ ΔΡΟΜΟΣ ΠΡΟΣ ΤΗ ΘΕΩΣΗ (+CD)\nΕκδότης: ΕΤΣΙ ΓΙΝΕΤΑΙ ΤΟ ΘΑΥΜΑ!\nΚωδ. Πολιτείας: 6188-0000\nΔιαβάζοντας το βιβλίο "Ο Δρόμος προς τη Θέωση" αισθανόμαστε την καρδιά μας να ξυπνά. Να συνειδητοποιεί ότι η ζωή δεν τελειώνει εδώ, ότι υπάρχει η δυνατότητα να ζούμε αιώνια μέσα στην πληρότητα, στην αγάπη και το φως. Ανοίγοντας τυχαία οποιαδήποτε σελίδα αυτού του βιβλίου αισθανόμαστε ασφάλεια, γαλήνη, αλλά και την καρδιά μας να φουντώνει από επιθυμία να έλθει πιο κοντά στον Υιό του Θεού που είναι ο μόνος δρόμος για να ενωνόμαστε με τον Πατέρα. Συνειδητοποιούμε ότι το μόνο που έχουμε να κάνουμε είναι να πιστεύουμε ότι ο Κύριος είναι η Ανάστ...\nΗ ΠΗΓΗ ΤΩΝ ΠΑΝΤΩΝ (+CD)\nΟ ΔΡΟΜΟΣ ΓΙΑ ΝΑ ΑΥΤΟΘΕΡΑΠΕΥΤΟΥΜΕ ΝΑ ΕΧΟΥΜΕ ΤΕΛΕΙΕΣ ΣΧΕΣΕΙΣ, ΑΦΘΟΝΙΑ ΚΑΙ ΝΑ ΠΕΤΑΞΟΥΜΕ ΑΠΟ ΥΓΕΙΑ ΚΑΙ ΧΑΡΑ\nΚωδ. Πολιτείας: 6188-0001\n"Διαβάζοντας το βιβλίο "Η Πηγή των Πάντων", νιώθεις την καρδιά και τον νου σου να ανοίγει, νιώθεις να πλησιάζεις περισσότερο τον εαυτό σου, τον συνάνθρωπο, τον ίδιο τον Θεό". "Γεμίζεις γαλήνη, ελπίδα και αισιοδοξία. Ο λόγος του πονήματος, απλός και κατανοητός, αγγίζει την ψυχή, εμπνευσμένος και γεμάτος δονήσεις, δυναμώνει την πίστη στον άνθρωπο και το θείο". "Διαβάζοντας το βιβλίο "Η Πηγή των Πάντων", αισθανόμουν γαλήνη, ηρεμία, αγάπη, ευγνωμοσύνη, επαφή με τον εσωτερικό εαυτό μου και όλα μέσα μου να αλλάζουν. Ένιωσα πολύ όμορφη ενέργεια ...\nSTRATEGO, ORIGINAL (ΠΑΙΧΝΙΔΙ)


** ΞΕΝΟΔΟΧΕΊΑ CASA GARBATA, ΡΏΜΗ **\nVia Ignazio Persico 16, Ρώμη, Ιταλία\nΤο Casa Garbata Bed & Breakfast είναι κατάλληλο για διαμονή στη Ρώμη.\nΤο ξενοδοχείο είναι περίπου 10 λεπτά με τα πόδια από Καθεδρικός Ναός Saint Paul, Πανεπιστήμιο Roma Tre και Μουσεία Καπιτωλίου. Αυτό το κατάλυμα βρίσκεται περίπου 3 χλμ μακριά από το κέντρο της Ρώμης.\nΠάνθεον είναι 3.9 χλμ από το ξενοδοχείο και Piazza Navona βρίσκεται 4.0 χλμ μακριά.\nΟι επισκέπτες έχουν πρόσβαση σε τηλεόραση με επίπεδη οθόνη, γραφείο εργασίας, ψυγείο, κλιματισμό και ιδιωτικό μπαλκόνι διαθέσιμα σε όλα τα δωμάτια στο Casa Garbata Bed & Breakfast. Κάθε δωμάτιο έχει φούρνο, εστία μαγειρέματος και φρυγανιέρα καθώς και ιδιωτικά μπάνια με ντους, δωρεάν προϊόντα περιποίησης και σεσουάρ.\nΤο Casa Garbata Bed & Breakfast βρίσκεται 15-λεπτά οδικώς από το αεροδρόμιο Ciampino.\nCasa Garbata, Ιταλία\nΞενοδοχείο Banys Orientals, Βαρκελώνη\nΞενοδοχείο Marco Polo, Ντουμπάι\nBed and Breakfast Mont Place Boutique Donmuang, Μπανγκόκ\nΘέρετρο Lantana, Μπανγκόκ\nΞενοδοχείο Castle, Πράγα\nΞενοδοχείο Erko, Πράγα\nΞενοδοχείο Casa, Μπανγκόκ\nΞενοδοχείο Mysuites The Meat Packing, Νέα Υόρκη\nHostel Suneta Khaosan, Μπανγκόκ\nΠανδοχείο University Inn Washington Dc, Ουάσινγκτον\nΞενοδοχείο Cosmopolitan, Βηρυτός\nΘέρετρο Bella & Spa, Σιντέ\nΠανδοχείο Sweet Inn - Miropark, Βαρκελώνη


Το κάστρο του 'Αμλετ στεγάζει επετειακό πιτζάμα πάρτι - CNN.gr\nΤο κάστρο του 'Αμλετ στεγάζει επετειακό πιτζάμα πάρτι\n12:09 Σάββατο, 23 Απριλίου 2016\n10 Photos: Μια νύχτα στο κάστρο του Άμλετ\nΤο κάστρο του Elsinore που χρησιμοποιήθηκε ως σκηνικό στον “Άμλετ” του Σαίξπηρ σήμερα θα φιλοξενήσει κάποιους για ένα επετειακό πιτζάμα πάρτι.\nΤο κάστρο του Kronborg (αυτή είναι η επίσημη ονομασία του) είναι αναγνωρισμένο από την UNESCO ως μνημείο πολιτιστικής κληρονομιάς στην Δανία. Και σήμερα, μέσω της πλατφόρμας Airbnb, εν’ όψει της 400στης επετείου του θανάτου του του Σαίξπηρ, την 23η Απριλίου, περιμένει κάποιους εκλεκτούς ενοίκους για μια μόνο βραδιά με τις μνήμες του Βασιλιά.\n“Είναι πιθανό το φάντασμα του πατέρα μου να περιφέρεται στο χώρο τα βράδια,” λέει χαρακτηριστικά η περιγραφή που είναι γραμμένη σαν από τον πρίγκιπα Άμλετ. “Μια φιλική συμβουλή είναι να κοιμηθείς με το ένα μάτι ανοιχτό.”\nΕδώ και 100 χρόνια κανείς δεν έχει κοιμηθεί στο κάστρο της Αναγέννησης, το οποίο χρονολογείται στον 16ο αιώνα. Αλλά για αυτή τη μια νύχτα, οι 300 καλεσμένοι θα απολαύσουν βασιλική περιποίηση. Τα δωμάτια περιλαμβάνουν κρεβάτια με θόλο, μαξιλάρια κεντημένα στο χέρι και τουαλέτες-αντίκες.\nΤο πλουσιοπάροχο γεύμα 7 πιάτων στη κεντρική αίθουσα και η ψυχαγωγία από "αυλικούς" (Δανοί ηθοποιοί, συγγραφείς, τραγουδιστές αλλά και το Βασιλικό Μπαλέτο της Δανίας) μοιάζουν ιδέες βγαλμένες από παραμύθι.\nΟι ένοικοι επιλέχθηκαν μετά από την παράθεση επιχειρημάτων γιατί αξίζουν μια θέση στο παλάτι του Άμλετ. Έξτρα πόντους φυσικά όσοι το έγραψαν σε ιαμβικό πεντάμετρο.


ΓΙΑ ΠΡΩΤΗ ΦΟΡΑ ΒΡΕΤΑΝΟΙ ΚΑΙ ΙΑΠΩΝΕΣ ΕΠΙΣΤΗΜΟΝΕΣ ΔΙΑΠΙΣΤΩΣΑΝ ΜΕΤΑΔΟΣΗ ΛΕΥΧΑΙΜΙΑΣ ΑΠΟ ΜΗΤΕΡΑ ΣΕ ΕΜΒΡΥΟ. | Meganisi News - Νέα από (και για) το Μεγανήσι\nΗ μητέρα ενώ έχει πλέον πεθάνει ανακαλύφθηκε ότι η κόρη 3 ετών\nανέπτυσσε λευχαιμία πανομοιότυπου τύπου με αυτόν της μητέρας.\nΠρόκειται για μια περίπτωση όπως λέγεται και στην ιατρική Αργκό\nΗ υπόθεση είναι ότι τα κυτταρικά κύτταρα πέρασαν μέσα από τον\nπλακούντα στο έμβρυο και από εκεί με το κυκλοφορικό σύστημα μεταφέρθηκαν σε\nόλο το σώμα του παιδιού. Ένα αδύναμο ανοσοποιητικό της μητέρας δεν έχει την\nδυνατότητα να αποτρέψει την εξέλιξη αυτών των καρκινογόνων κυττάρων που αν\nκαι δύσκολα πέρασαν στο παιδί.\nΟυσιαστικά ανοίγει πλέον με αυτήν την παρατήρηση ένα νέο κεφάλαιο που\nμέχρι τώρα ήταν γνωστό για την μετάδοση καρκινικών κυττάρων ιδιαίτερα για\nλευχαιμία και μελάνωμα από μάνα σε παιδί αλλά δεν έχει αποδειχθεί.\nΙατρικά αυτό σημαίνει ότι πρέπει να λαμβάνεται υπόψη σε όλες τις\nαποκλίσεις πριν και μετά από τον τοκετό. Όσο προχωράει η ιατρική εξασφαλίζει\nστον άνθρωπο μια άνετη και σίγουρη ζωή, του εξασφαλίζει όμως και επιπλέον\nπροβλήματα που προέρχονται από νέες γνώσεις όπως αυτή της μετάβασης καρκίνου\nαπό μητέρα σε έμβρυο. Είναι ένα θέμα γενικό αλλά ειδικό που πρέπει από εδώ\nκαι πέρα να το έχουμε σοβαρά υπόψη για να μην μας εκπλήσσει.\nΚατά τις τελευταίες έρευνες περίπου κάθε τέταρτο μεγάλο\nαυτοκινητιστικό ατύχημα έχει αιτία την υπνηλία για δευτερόλεπτα πάνω στο\nΟι έρευνες έχουνε γίνει εμπεριστατωμένες εδώ και πάρα πολύ καιρό με\nτυπικές καταγραφές και με απόλυτη ακρίβεια. Αποκλίσεις από τον φυσιολογικό\nτρόπο οδήγησης μετά 2-3 ώρες συνεχούς οδήγησης του αυτοκινήτου έχουν οι\nμισοί και πλέον οδηγοί.\nΓια αυτό το λόγο η αυτοκινητοβιομηχανία Μερσεντές της E-class\nετοιμάζει ένα καινούριο μοντέλο όπου σε όλα γενικά τα προσφερόμενα θα\nυπάρχει και ένας «δέκτης» της κόπωσης και της υπνηλίας.\nΤο πρόγραμμα αυτό της επαγρύπνησης και της βοήθειας βασίζεται πάνω σε\nστοιχεία που έχουνε συλλέξει με ηλεκτροεγκεφαλογραφικές έρευνες καθώς επίσης\nκαι με τον τρόπο οδήγησης σε κατάσταση ευφυΐας.\nΠρόκειται για μια λειτουργία η οποία θα είναι πάρα πολύ αξιόλογη\nπροσφορά διότι θα δίνει την δυνατότητα στον οδηγό να ειδοποιείται πριν\nκαταρρεύσει η προσοχή του και η αντοχή του και γίνει επικίνδυνος για την\nΗ ΕΓΚΕΦΑΛΙΚΗ ΚΑΤΑΣΚΕΥΗ ΜΠΟΡΕΙ ΝΑ ΑΥΤΟ – ΜΕΤΑΒΑΛΛΕΤΑΙ ΚΑΙ ΝΑ\nΠΡΟΣΑΡΜΟΖΕΤΑΙ ΣΕ ΟΠΟΙΑΔΗΠΟΤΕ ΠΕΡΙΒΑΛΛΟΝΤΟΛΟΓΙΚΗ ΜΕΤΑΒΟΛΗ\nΑπό την δυναμικότητα του εγκεφάλου χρησιμοποιούμε στην καθημερινότητα\nτο 1,5% με 2%. Ένα ελάχιστο ποσοστό υγιών ανθρώπων προσπαθεί να αυξήσει αυτό\nτο ποσοστό κάτω από συνθήκες τέτοιες που θα βελτίωναν ουσιαστικά το πνεύμα.\nΌμως σε παθογενείς καταστάσεις όπως εγκεφαλικά, ψυχιατρικές ασθένειες\nή άλλες δυσλειτουργίες ο εγκέφαλος διαθέτει ένα σύστημα αυτορύθμισης που του\nεπιτρέπει να ανταπεξέρχεται στις νέες δυσμενής για αυτόν καταστάσεις.\nΑν αυτό το «αυτοθεραπευτικό» δυναμικό του εγκεφάλου χρησιμοποιηθεί\nστην αποκατάστασή του τα αποτελέσματα είναι όντως θεαματικά.\nΠΛΕΟΝ ΤΕΧΝΙΚΑ ΕΧΟΥΜΕ ΦΤΑΣΕΙ ΣΕ ΤΕΤΟΙΟ ΣΗΜΕΙΟ ΠΟΥ ΜΠΟΡΟΥΜΕ ΝΑ ΕΛΕΓΧΟΥΜΕ\nΠΩΣ ΔΡΑ Ο ΕΓΚΕΦΑΛΟΣ ΜΑΣ ΣΤΙΣ ΑΝΑΜΝΗΣΕΙΣ ΠΟΥ ΕΙΝΑΙ ΣΥΝΥΦΑΣΜΕΝΕΣ ΜΕ ΠΟΝΟ.\nΜε την βοήθεια του μαγνητικού τομογράφου στο Πανεπιστήμιο του\nΚολοράντο στην Αμερική έγινε μια έρευνα σχετικά με το θέμα αυτό σε εθελοντές\nέδειξαν φωτογραφίες από πρόσωπα ατυχημάτων και μετά επανέλαβαν την ίδια\nεξέταση δείχνοντας μόνο τις φωτογραφίες σε κανονική κατάσταση των προσώπων.\nΤο αποτέλεσμα ήταν καταπληκτικό. Βρέθηκε ότι σχεδόν όλοι οι εγκέφαλοι\nδημιούργησαν ένα τόξο «παράκαμψης» της δραματικής καταγεγραμμένης σκηνής.\nΌπως έδειξαν οι έρευνες, υπάρχει ένα τμήμα στον προμετωπιαίο λοβό το οποίο\nδιαχειρίζεται αυτήν την κατάσταση και με την πρώτη ευκαιρία μόλις κάτι το\nοδηγεί στην ανάμνηση της θλίψης το πιέζει μέσω άλλων εγκεφαλικών σχημάτων\nστο κουτί της λήθης. Αυτό θα ήτανε ένα πολύ μεγάλο βήμα στην θεραπεία από\nδιάφορα σύνδρομα όπως της κατάθλιψης του στρες ή εμμονών. Βέβαια για να\nγίνει αυτό χρειάζεται ακόμη ειδική επεξεργασία γιατί είναι σχεδόν αδύνατο ο\nάνθρωπος μόνος του να το καταφέρει χωρίς την ειδικότητα κάποιου ψυχιάτρου η\nακόμη περισσότερο ενός νευροφυσιολόγου. Πάντως είναι μία ουσιαστική αρχή\nτώρα που ξέρουμε πως λειτουργεί ο εγκέφαλος στις καταστάσεις αυτές.\nΗ Γαλλική επανάσταση έφερε σαν αξίωμα ότι η δυστυχία είναι καταπίεση\nάρα η ευτυχία είναι πολιτικό δικαίωμα και όχι προνόμιο.\nΟ δημιουργός δώρισε στους ανθρώπους την ισότητα, την ζωή, την\nελευθερία και την επιδίωξη της ευτυχίας.\nΣτον στόχο της ευτυχίας είναι προγραμματισμένος ο ανθρώπινος εγκέφαλος\nκαι αυτόν τον προγραμματισμό του επιβάλλει βιολογικά.\nΣήμερα πρέπει να συμμεριστούμε τις αρχές της Γαλλικής επανάστασης εκ\nνέου και να σκεφθούμε τρόπους προσφέροντας υγεία και εργασία (κοινωνικό\nκράτος) στους αδύναμους χορηγώντας τις δυνατότητες κοινωνικής ισότητας και\nΟΙ ΦΕΡΟΡΜΟΝΕΣ ΕΙΝΑΙ ΟΥΣΙΕΣ ΠΟΥ ΒΡΙΣΚΟΝΤΑΙ ΣΕ ΟΛΑ ΤΑ ΘΗΛΑΣΤΙΚΑ ΚΑΙ\nΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΜΕΤΑΞΥ ΤΟΥΣ ΕΠΙΚΟΙΝΩΝΙΑ.\nΟι φερορμόνες βρίσκονται στον οσφρητικό λοβό. Το τμήμα του εγκεφάλου\nπου ρυθμίζει την όσφρηση. Το συγκεκριμένο τμήμα δέχεται και τα επεξεργάζεται\nτα ερεθίσματα των φερορμονών από την αμυγδαλή, έναν εγκεφαλικό σχηματισμό\nκαι μεταξύ των άλλων, το αυτόνομο νευρικό σύστημα την συναισθηματική\nδιέγερση και την επαφή. Η όλη αυτή δουλειά γίνεται με την κρίση κάποιων\nουσιών σε αυτές τις περιοχές του εγκεφάλου που λέγονται νευροδιαβιβαστές.\nΑυτοί οι νευροδιαβιβαστές τροποποιούν τα μηνύματα που εισχωρούν μέσω\nαμυγδαλής στον υποθάλαμο.\nΈτσι λοιπόν από τις φερορμόνες συναισθανόμαστε τον φόβο και το άγχος\nτου σημείου εκπομπής (ζώου ή ανθρώπου).\nΕΝΑ ΑΠΟ ΤΑ ΓΕΝΙΚΟΤΕΡΑ ΠΡΟΒΛΗΜΑΤΑ ΠΟΥ ΥΠΑΡΧΟΥΝ ΤΟΝ ΤΕΛΕΥΤΑΙΟ ΚΑΙΡΟ\nΙΔΙΑΙΤΕΡΑ ΣΕ ΑΝΘΡΩΠΟΥΣ ΠΟΥ ΕΡΓΑΖΟΝΤΑΙ ΠΝΕΥΜΑΤΙΚΑ ΕΝΤΑΤΙΚΑ ΕΙΝΑΙ Η ΑΠΩΛΕΙΑ\nΤΗΣ ΜΝΗΜΗΣ ΥΣΤΕΡΑ ΑΠΟ ΔΥΝΑΤΟ ΣΤΡΕΣ.\nΈνα φάρμακο που μέχρι τώρα ήτανε γνωστό για τις περιπτώσεις ντόπινγκ η\nερυθροποιητίνη η οποία διεγείρει τον μυελό των οστών για την παραγωγή των\nερυθρών αιμοσφαιρίων. Από εκεί και είναι το όνομα από το ερυθρός και από το\nποιώ. Η ουσία αυτή λοιπόν έχει αποδειχθεί ότι είναι ιδιαίτερα καλή σε ότι\nαφορά την θεραπεία διαταραχών της μνήμης και άλλων γνωστικών λειτουργιών. Σε\nπειράματα που γίνανε σε ποντίκια ήταν ουσιαστικές οι διαφορές σε ότι αφορά\nτην δράση της για την καλύτερη μνήμη, όταν δε επαναλήφθηκαν αυτά σε\nανθρώπους τα αποτελέσματα επιβεβαιώθηκαν ακόμη μια φορά και μάλιστα\nπαράλληλα με την λειτουργία της μνήμης και την βελτίωση των άλλων γνωστικών\nλειτουργιών εμφανίστηκε ότι υποχώρησε η κατάθλιψη και οι σχιζοφρενικές\nΒλέπουμε λοιπόν ότι από ένα φάρμακο το οποίο μέχρι τώρα\nχρησιμοποιούνταν στο ντόπινγκ των αθλητών ή στους νεφροπαθείς ανοίγουνε νέοι\nορίζοντες για την περίθαλψη και των διαταραχών της μνήμης και την κατάθλιψη\nπου βασανίζουνε εκατομμύρια ασθενείς.\nΠΛΗΣΙΑΖΟΥΝ ΤΗΝ ΤΕΤΑΡΤΗ ΔΕΚΑΕΤΙΑ ΠΙΑ ΟΙ ΠΡΟΣΠΑΘΕΙΕΣ ΓΙΑ ΤΗΝ ΕΠΙΤΕΥΞΗ\nΕΝΟΣ ΑΠΟΤΕΛΕΣΜΑΤΙΚΟΥ ΕΜΒΟΛΙΟΥ ΚΑΤΑ ΤΟΥ AIDS. ΠΟΣΟ ΚΟΝΤΑ ΕΙΜΑΣΤΕ ΣΕ ΕΝΑ ΑΙΣΙΟ\nΤΕΛΟΣ ΤΗΣ ΠΡΟΣΠΑΘΕΙΑΣ ΑΥΤΗΣ;\nΤο εμβόλιο του AIDS για να είναι αποδεκτό από το ανοσοποιητικό σύστημα\nτου εγκεφάλου χρειάζεται να πληρεί οπωσδήποτε δύο ιδιότητες, την κυτταρική\nκαι την χημική. Δηλαδή να περιέχει τμήματα ανοσοποιητικού (κυτταρική) όσο\nκαι αντισώματα η τμήματα αντισωμάτων (χημική).\nΒέβαια και αυτό είναι μια υπόθεση εργασίας δύσκολη και με μεγάλο\nΤο μεγάλο κόστος είναι δε πάντα το κύριο πρόβλημα για την έγκαιρη\nεπίτευξη του εμβολίου.\nΟΤΑΝ ΚΑΝΕΙΣ ΒΛΕΠΕΙ ΤΗΝ ΕΙΚΟΝΑ ΤΗΣ ΜΟΝΑ ΛΙΖΑ ΕΧΕΙ ΚΑΙ ΤΗΝ ΕΝΤΥΠΩΣΗ ΟΤΙ\nΕΧΕΙ ΔΙΑΦΟΡΕΤΙΚΟ ΧΑΜΟΓΕΛΟ ΓΙΑ ΑΥΤΟΝ.\nΟ εγκέφαλος βλέπει «σύνθετα και ανάποδα». Δηλαδή ο αμφιβληστροειδής\nχιτώνας του ματιού μας είναι έτσι κατασκευασμένος ώστε να παίρνει από\nδιαφορετικές γωνίες (20 περίπου) κάποια ερεθίσματα τα οποία τροποποιούμενα\nμεταβιβάζονται στο οπτικό μας κέντρο στον ινιακό λοβό ανάποδα και\nεπανασυνθέτονται σύμφωνα με τις αναμνήσεις και τις εμπειρίες που έχει ο\nΣε αυτή την διαδικασία είναι λογικό ότι οι λεπτομέρειες μεταβάλλονται\nαπό μάτι σε μάτι. Ένας από τους λόγους αυτούς είναι γιατί υπάρχει η\nδιαφορετική εντύπωση σε ότι αφορά το χαμόγελο της Μόνα Λίζα του Ντα Βίντσι.\nΟ μεγάλος αυτός καλλιτέχνης κατόρθωσε να ζωγραφίσει το πορτρέτο του με\nαυξημένες λεπτομέρειες έτσι που κάθε φορά να συντίθεται διαφορετικά απο κάθε\nΕίναι λίγο δύσκολο ακόμα και για την ιδιοφυία του Ντα Βίντσι να\nπιστέψουμε ότι γνώριζε την ιδιότητα της όρασης και την φυσιολογία του\nαμφιβληστροειδούς. Είναι αδύνατον με τα τεχνικά μέσα της εποχής αν και\nμιλάμε για μεγάλο ανατόμο ψυχής και με ευφάνταστο μυαλό να υποθέσουμε κάτι\nτέτοιο. Μπορεί όμως αυτό που δεν έφτανε η λογική και η ευφυΐα να το είχε η\nφαντασία και έτσι να προέκυψε αυτό το μεγάλο έργο.\nΤο άρθρο μας το έστειλε ο Γιώργος Δάγλας (ολφός)\n« Η Βάσω Αλεξανδρίδου στα ηνία της Περιφέρειας\nΣτο Facebook λέμε πάντα την αλήθεια; »


Η Lufthansa λαμβάνει δραστικά μέτρα εν μέσω της πανδημίας COVID-19. Και αυτά τα μέτρα δεν είναι προσωρινά, αλλά μεσοπρόθεσμα και μακροπρόθεσμα. Είναι σαφές ότι μετά από αυτή την πανδημία, η ανθρωπότητα δεν θα είναι πια η ίδια. Εκτός από αυτήν την κρίση που προκαλεί ο νέος κορωνοϊός, θα αντιμετωπίσουμε και μια οικονομική κρίση.\nΔεδομένου ότι κάποιοι ειδικοί το προβλέπουν η αεροπορία και ο τουρισμός θα επανέλθουν στην «κανονικότητα» μόνο σε 2 χρόνια, οι αεροπορικές εταιρείες λαμβάνουν δραστικά μέτρα αναδιάρθρωσης αυτή τη στιγμή. Η ΙΑΤΑ προειδοποιεί! 25 εκατομμύρια θέσεις εργασίας στην αεροπορία και τα ταξίδια κινδυνεύουν. Φαντάσου το περισσότερες από 2 εκατομμύρια πτήσεις ακυρώθηκαν σε λίγους μόνο μήνες.\nΗ Lufthansa αναδιαρθρώνεται\nΤο εκτελεστικό συμβούλιο της Deutsche Lufthansa AG δεν αναμένει ότι η αεροπορία και ο τουρισμός θα επιστρέψουν αμέσως στις επιδόσεις πριν από τον κορωνοϊό. Σύμφωνα με εκτιμήσεις, και όπως επισημαίνουν αρκετοί ειδικοί του κλάδου, θα χρειαστούν μήνες για να αρθούν οι ταξιδιωτικοί περιορισμοί, να ανοίξουν οι κυβερνήσεις τα σύνορα και να αρχίσουν οι άνθρωποι να ταξιδεύουν πιο συχνά.\nΜε βάση αυτή την αξιολόγηση, Εκτελεστικό Συμβούλιο της Lufthansa αποφάσισε να λάβει εκτεταμένα μέτρα για τη μείωση της μακροπρόθεσμης επιχειρησιακής ικανότητας. Οι αποφάσεις που θα ληφθούν θα επηρεάσουν σχεδόν όλες τις πτητικές λειτουργίες του Ομίλου Lufthansa.\nLa Lufthansa, θα αποσυρθεί από την επιχειρησιακή υπηρεσία 6 x Airbus A380 και 7 x A340-600, καθώς 5 x Boeing 747-400. Επί πλέον, 11 x Airbus A320 θα αποσυρθεί από τις σύντομες πτήσεις.\nΤο σχέδιο αναδιάρθρωσης του στόλου υπήρχε πριν από τον κορονοϊό, αλλά τώρα η εφαρμογή του θα επιταχυνθεί. ο 6 αεροσκάφη Airbus A380 είχαν προγραμματιστεί να αποσυρθούν το 2022. Και απόσυρση αεροσκαφών A340-600 και Boeing 747-400 είχαν προγραμματιστεί να τεθούν εκτός λειτουργίας λόγω οικολογικών και οικονομικών μειονεκτημάτων. Έτσι, η Lufthansa θα μειώσει σημαντικά την επιχειρησιακή δραστηριότητα στις βάσεις της Φρανκφούρτης και του Μονάχου.\nΠερισσότερο, Lufthansa Cityline θα αποσύρει επίσης 3 αεροσκάφη Airbus A340-300. Από το 2015, ο περιφερειακός φορέας εκτελεί πτήσεις μεγάλων αποστάσεων προς τουριστικούς προορισμούς για λογαριασμό της Lufthansa.\nEurowings θα μειώσει επίσης τον αριθμό των αεροσκαφών του στόλου της. Σχεδιάζεται η σταδιακή κατάργηση άλλων 10 x Airbus A320. Και αυτόματα θα υπάρξει μείωση του επιχειρησιακού προγράμματος στις μικρές και μεσαίες αποστάσεις. Θα μειωθούν επίσης οι μακρινές δραστηριότητες της Eurowings.


Διευκρινίσεις ΔΕΗ για την ανακοίνωση της Ε.Ε.\nΠαρασκευή, 02 Απριλίου 2004 14:13\n«Την 01-04-2004 εκδόθηκε ανακοίνωση της Ευρωπαϊκής Επιτροπής στην οποία αναφέρεται πως προειδοποιεί το Ελληνικό Δημόσιο ότι τα αποκλειστικά δικαιώματα εκμετάλλευσης του λιγνίτη που έχουν παραχωρηθεί στη ΔΕΗ για την παραγωγή ηλεκτρικής ενέργειας, πιθανόν νοθεύουν τον ανταγωνισμό δεδομένου ότι δεν συνδέονται άμεσα με την υποχρέωση καταβολής τέλους χρήσης.\n1.\tH ΔΕΗ - και σύμφωνα με ενημέρωσή μας οι αρμόδιες υπηρεσίες του Ελληνικού Κράτους- δεν έχουν γίνει μέχρι στιγμής αποδέκτες της προειδοποιητικής επιστολής της Ευρωπαϊκής Επιτροπής.\n2.\tΣτη ΔΕΗ έχει παραχωρηθεί το αποκλειστικό δικαίωμα εκμετάλλευσης λιγνιτικών κοιτασμάτων, που αντιπροσωπεύουν περίπου το 63% των εκμεταλλεύσιμων λιγνιτικών αποθεμάτων της χώρας. Το 5% έχει εκμισθωθεί με μακροχρόνια συμβόλαια σε Ιδιώτες και το υπόλοιπο 32% δεν έχει ακόμη παραχωρηθεί ή εκμισθωθεί για εκμετάλλευση. Συνεπώς δεν αληθεύει ότι δεν υπάρχει πρόσβαση σε λιγνίτη σε άλλους δυνητικούς παραγωγούς ηλεκτρικής ενέργειας.\n3.\tΔεν είναι αληθές ότι η ΔΕΗ χρησιμοποιεί χωρίς οικονομική επιβάρυνση το λιγνίτη για την παραγωγή ηλεκτρικής ενέργειας. Σύμφωνα με την ισχύουσα Νομοθεσία η ΔΕΗ επιβαρύνεται οικονομικά με σημαντικά ποσά λόγω της λιγνιτικής της δραστηριότητας. Συγκεκριμένα υποχρεούται με την καταβολή «ειδικού τέλους» για τις περιοχές όπου αναπτύσσεται λιγνιτική δραστηριότητα και το οποίο ανέρχεται στο 0,4% του ετήσιου κύκλου εργασιών της από το σύνολο των πωλήσεων της ηλεκτρικής ενέργειας.\nΗ επιβάρυνση αυτή είναι σημαντικά μεγαλύτερη σε σχέση με αυτή που θα κατέβαλλαν οι υφιστάμενοι ιδιώτες λιγνιτοπαραγωγοί αν χρησιμοποιούσαν το λιγνίτη για παραγωγή ηλεκτρικής ενέργειας σε δικές τους εγκαταστάσεις.\n4.\tΟ λιγνίτης που εξορύσσεται στα ορυχεία της ΔΕΗ δεν έχει καμία κρατική ενίσχυση ή άλλης μορφής επιδότηση. Αντίθετα η ΔΕΗ κατέβαλλε τεράστια ποσά για την αγορά των εκτάσεων που απαιτήθηκαν για την ανάπτυξη της λιγνιτικής δραστηριότητας με τιμές πολύ υψηλότερες, μέχρι και διπλάσιες των μέσων επιπέδων της αγοράς, λόγω της υποχρεωτικής διαδικασίας των αναγκαστικών απαλλοτριώσεων.\n5.\tΗ εκμετάλλευση του λιγνίτη στη ΔΕΗ επιβαρύνεται περισσότερο από οποιαδήποτε άλλη εταιρεία της Ευρωπαϊκής ΄Ενωσης που διαθέτει υπαίθρια λιγνιτωρυχεία για την παραγωγή ηλεκτρικής ενέργειας.\n6.\tH ανταγωνιστικότητα του λιγνίτη που εξορύσσεται στα ορυχεία της ΔΕΗ Α.Ε. οφείλεται αποκλειστικά στις επενδύσεις που έχουν πραγματοποιηθεί μέχρι σήμερα, στη συσσωρευμένη εμπειρία του προσωπικού των ορυχείων και στα αποτελέσματα εκμετάλλευσης που προσεγγίζουν τα αντίστοιχα των διεθνών βέλτιστων πρακτικών.\n7.\tΌσον αφορά την προμήθεια ηλεκτρικής ενέργειας, που θίγεται στην ανακοίνωση, το Υπουργείο Ανάπτυξης από το Φεβρουάριο του 2001 που απελευθερώθηκε η αγορά ενέργειας στη χώρα μας, έχει χορηγήσει 9 άδειες προμήθειας ηλεκτρικής ενέργειας σε μεγάλες και γνωστές επιχειρήσεις ηλεκτρισμού της Ευρωπαϊκής Ένωσης, με μεγάλη πείρα στο εμπόριο και την προμήθεια, για συνολική ισχύ 2.343 MW. Με βάση πλειοδοτικό διαγωνισμό ο Διαχειριστής του Συστήματος Μεταφοράς (ΔΕΣΜΗΕ) με την υπ΄αριθ.30/30.12.2003 απόφασή του, έχει προβεί σε Καταμερισμό και Εκχώρηση Δικαιώματος Μεταφοράς Ηλεκτρικής Ενέργειας σε Μακροχρόνια Βάση μέσω των Διασυνδέσεων των Βορείων Συνόρων της Ελλάδας για την περίοδο από 1.1.2004-31.12.2004 συνολικής ισχύος 200 MW σε προμηθευτές και επιλέγοντες πελάτες. Συγκεκριμένα, εκχωρήθηκαν 103 MW σε τρεις επιλέγοντες πελάτες και 97 MW σε πέντε προμηθευτές ηλεκτρικής ενέργειας. Όλοι αυτοί οι επιλέγοντες πελάτες κάνουν χρήση του δικαιώματός τους και εισάγουν ηλεκτρική ενέργεια για κάλυψη αναγκών τους. Οι προμηθευτές επίσης δραστηριοποιούνται και έχουν ήδη αρχίσει να κάνουν εισαγωγές ηλεκτρικής ενέργειας για την εξυπηρέτηση πελατών τους. Ο ΔΕΣΜΗΕ έχει επίσης εκχωρήσει για το ίδιο διάστημα ισχύ 12 MW σε δύο προμηθευτές για την εισαγωγή ηλεκτρικής ενέργειας μέσω της διασύνδεσης Ελλάδας-Ιταλίας.\n8.\tΤέλος ενημερώνουμε ότι το Ελληνικό Δημόσιο (Υπουργείο Ανάπτυξης) με δύο απαντήσεις του, την 5.12.2003 και την 30.3.04, προς την Ε.Ε. σε αντίστοιχες δύο σχετικές επιστολές της Ε.Ε. που ζητούσαν πληροφορίες για το θέμα των δικαιωμάτων εκμετάλλευσης λιγνίτη, έχει υποστηρίξει τα εξής:\n«Δεν υφίσταται διακριτική μεταχείριση υπέρ της ΔΕΗ Α.Ε. σε σχέση με τους υπόλοιπους Ιδιώτες Λιγνιτοπαραγωγούς δεδομένου ότι ο λιγνίτης που εξορύσσεται από τα Ορυχεία της χρησιμοποιείται σχεδόν αποκλειστικά για παραγωγή ηλεκτρικής ενέργειας σε δικούς της σταθμούς. Συνεπώς και για την υποθετική περίπτωση που η ΔΕΗ Α.Ε. μίσθωνε τα ορυχεία που της έχουν παραχωρηθεί με συμβόλαια μίσθωσης παρόμοια με αυτά που ισχύουν μεταξύ Ιδιωτών και του Ελληνικού Δημοσίου και με βάση τα ισχύοντα στα συμβόλαια αυτά, η ΔΕΗ Α.Ε. θα κατέβαλε μόνο το πάγιο που, όπως προαναφέρθηκε, ανέρχεται σε περίπου 35.200 € ανά έτος για τα ορυχεία της Εταιρείας «ΛΙΓΝΙΤΩΡΥΧΕΙΑ ΑΧΛΑΔΑΣ Α.Ε.» και περίπου 52.800 € για κάθε ένα από τα Ορυχεία της Εταιρείας «ΒΙΟΛΙΓΝΙΤ Α.Μ.Ε.Τ.Β.Ε.». Τα ποσά αυτά έχουν σχεδόν μηδενική επιβάρυνση στο κόστος του λιγνίτη, δηλαδή πολύ μικρότερη από το ήδη καταβαλλόμενο από τη ΔΕΗ Α.Ε. «τέλος ανάπτυξης».\n«Θα πρέπει να επισημανθεί ότι σύμφωνα με όσο είμαστε σε θέση να γνωρίζουμε η εξόρυξη του λιγνίτη στα υπαίθρια ορυχεία της ΔΕΗ Α.Ε. επιβαρύνεται περισσότερο από κάθε άλλη χώρα της Ευρωπαϊκής Ένωσης, που διαθέτει υπαίθρια λιγνιτωρυχεία και με βάση τα αναφερόμενα σε ενημερωτικό έγγραφο της EUROCOAL.\n·\tΣτη Γερμανία, που είναι η μεγαλύτερη λιγνιτοπαραγωγός χώρα στην Ευρωπαϊκή Ένωση με ετήσια παραγωγή 180 εκατ. τόνων δεν επιβάλλεται κανένα εθνικό ή τοπικό τέλος ή φόρος ή μίσθωμα. Αντίθετα μάλιστα παρέχονται κίνητρα για επενδύσεις με κατεύθυνση την ανάπτυξη των δικών τους πηγών για την ασφάλεια τροφοδοσίας, την αύξηση της απασχόλησης κ.λ.π.\n·\tΣτην Αγγλία που διαθέτει τα μεγαλύτερα υπαίθρια ορυχεία λιθάνθρακα κανένα τέλος δεν επιβάλλεται για την εξόρυξη λιθάνθρακα από τα ήδη γνωστά κοιτάσματα, ενώ για τα νέα κοιτάσματα θα εφαρμοσθεί επιβάρυνση 0,10 £/t.\n·\tΣτις υπό ένταξη χώρες, στην παρούσα μεταβατική περίοδο, το ισχύον καθεστώς δεν μπορεί να ληφθεί ως σημείο αναφοράς στα πλαίσια της ελεύθερης οικονομίας της Ευρωπαϊκής Ένωσης και κατά συνέπεια δεν είναι συγκρίσιμο με τα ισχύοντα στην Ευρωπαϊκή Ένωση.\nΗ βιομηχανία του λιγνίτη αποτελεί μια πραγματικότητα για την Ελλάδα που και στις καινούργιες συνθήκες μπορεί να συνεχίσει να αποτελεί ένα σίγουρο στήριγμα της εθνικής οικονομίας. Ο λιγνίτης είναι εγχώριο καύσιμο, όχι μόνο για τον Ελληνικό χώρο αλλά και για το χώρο της Ευρωπαϊκής Ένωσης, όπου έχει πολύ σημαντική συμβολή στην αύξηση της ασφάλειας εφοδιασμού.»\n«Σε περίπτωση που ο παραγόμενος λιγνίτης χρησιμοποιείται ως καύσιμο για παραγωγή ηλεκτρικής ενέργειας ή άλλες χρήσεις σε δικές τους εγκαταστάσεις, οι εταιρείες αυτές ουδεμία άλλη οικονομική επιβάρυνση υφίστανται.»\nΟι δύο σχετικές επιστολές της Ε.Ε. καθώς και οι πλήρεις απαντήσεις του Ελληνικού Δημοσίου για το θέμα βρίσκονται στο site της ΔΕΗ (ΔΕΗ ΑΕ. >ΑΝΑΚΟΙΝΩΣΕΙΣ>ΕΤΑΙΡΙΚΑ ΝΕΑ>ΔΙΚΑΙΩΜΑΤΑ ΕΚΜΕΤΑΛΛΕΥΣΗΣ ΛΙΓΝΙΤΙΚΩΝ ΚΟΙΤΑΣΜΑΤΩΝ)».\nΗΛΕΚΤΡΙΣΜΟΣ ΕΥΡΩΠΑΙΚΗ ΕΝΩΣΗ


ΛΑΙΚΗ ΣΥΣΠΕΙΡΩΣΗ ΝΟΜΟΥ ΗΛΕΙΑΣ: Ανακοίνωση ΠΑΜΕ Νομού Ηλείας\nΗ νέα λίστα των ΒΑΕ που δημοσιοποίησε η συγκυβέρνηση ΠΑΣΟΚ – ΝΔ – ΛΑΟΣ στόχο έχει την κατεδάφιση του θεσμού των ΒΑΕ. Πάνω από 120.000 εργαζόμενοι εξαιρούνται από τα ΒΑΕ. Είναι κατευθυντήρια γραμμή της ΕΕ και πάγια αξίωση του κεφαλαίου για να θωρακίσει την ανταγωνιστικότητα και την κερδοφορία του. Η εξαίρεση της μεγάλης πλειοψηφίας των εργαζομένων στον επισιτισμό - τουρισμό αποτελεί ικανοποίηση του αιτήματος των μεγαλοξενοδόχων και μεγαλοεπιχειρηματιών του κλάδου. Καμιά νέα ένταξη περιπτώσεων επαγγελμάτων που χρόνια καθυστερούσαν, στη νέα αναθεωρημένη λίστα των ΒΑΕ δεν αναιρεί στο ελάχιστο τον αντεργατικό σχεδιασμό.\nΌλοι οι εργαζόμενοι πρέπει να αγωνιστούν εναντίον αυτής της βαρβαρότητας γιατί ο πόλεμος στο ασφαλιστικό, εργασιακό και συνταξιοδοτικό κλιμακώνεται.\nΌλοι σε όλους τους χώρους και κλάδους πρέπει να συσπειρωθούν στα συνδικάτα. Να δυναμώσουν την ταξική γραμμή στο συνδικαλιστικό κίνημα, το ΠΑΜΕ. Να δώσουν μαχητικό και βροντερό παρών στην απεργιακή συγκέντρωση του ΠΑΜΕ την 1η Δεκέμβρη στις 10.00π.μ. στην πλατεία ΟΤΕ στον Πύργο.\nΑναρτήθηκε από itsoulos στις 11:32 π.μ.


Η καθιερωμένη Πορεία με τις Ροζ Φιγούρες, που έχει γίνει θεσμός για την Κύπρο, θα πραγματοποιηθεί και φέτος το Σάββατο, 3 Οκτωβρίου, μεταλαμπαδεύοντας το μήνυμα της ελπίδας και της δύναμης, με την ευκαιρία του Παγκόσμιου Μήνα Ευαισθητοποίησης για τον Καρκίνο του Μαστού. Αυτήν τη φορά, όμως, κάπως αλλιώς, για την προστασία όλων μας και, κυρίως, των ατόμων που ανήκουν στις ευπαθείς ομάδες.\nΦέτος η εκδήλωση θα γίνει διαδικτυακά και θα μεταδίδεται ζωντανά σε live streaming. Έτσι το κοινό θα μπορεί να συμμετέχει εκδηλώνοντας μ’ έναν διαφορετικό τρόπο τη συμπαράσταση και τη στήριξή του στους συνανθρώπους μας που μάχονται ενάντια στον καρκίνο. Αντί για την Πορεία των χιλιάδων ατόμων, με τη μαζική συμμετοχή όπως την έχουμε συνηθίσει μέχρι τώρα, φέτος θα γίνει λαμπαδηδρομία, στην οποία θα τρέξουν δρομείς και μέλη του Δ.Σ. της Europa Donna Κύπρου.\nH λαμπαδηδρομία θα ξεκινήσει στις 16:30, από το σπίτι της Europa Donna Κύπρου, στην Έγκωμη, με την αφή της φλόγας της Δύναμης, της Ελπίδας και της Ζωής. Θα διασχίσει τη Γρίβα Διγενή, όπου θα γίνει και φέτος μια στάση στα κεντρικά γραφεία της AstroΒank, που είναι και ο Στρατηγικός Συνεργάτης της Πορείας, και θα συνεχίσει στη Θεμιστοκλή Δέρβη. Ακολούθως, προχωρώντας διά μέσου της οδού Ομήρου προς την Πλατεία Ελευθερίας, θα καταλήξει στο Παλιό Δημαρχείο Λευκωσίας. Εκεί, θα ανάψει η φλόγα της Europa Donna Κύπρου, ενώ σύντομο χαιρετισμό θα απευθύνει η Ευρωπαία Επίτροπος Υγείας, κ. Στέλλα Κυριακίδου.\nΚαλωσορίζοντας τους παρευρισκόμενους στη δημοσιογραφική διάσκεψη, η Πρόεδρος του Συνδέσμου, κ. Στέλλα Μάστορα, υπογράμμισε την ιδιαίτερη σημασία της φετινής εκδήλωσης. «Δεν θα περπατήσουμε η μια δίπλα στην άλλη, αλλά πάλι θα είμαστε μαζί και θα ενώσουμε τη φωνή μας για διεκδίκηση. Μπορούμε να είμαστε μαζί, αλλά εξ αποστάσεως…». Η φετινή πορεία είναι διαφορετική, τόνισε η Πρόεδρος της Europa Donna Κύπρου, «συνεχίζει όμως, να είναι η πορεία της διεκδίκησης για εξειδίκευση και της ανάγκης τήρησης των πρωτοκόλλων, όσον αφορά τις υπηρεσίες για το καρκίνο του μαστού και των ωοθηκών».\nΦέτος γράφουμε τα μηνύματά μας, συνέχισε η κ. Μάστορα για:\n610 ροζ φιγούρες, που συμβολίζουν τα νέα περιστατικά καρκίνου του μαστού σε γυναίκες,\n3 γαλάζιες φιγούρες, που συμβολίζουν τα νέα περιστατικά καρκίνου του μαστού σε άντρες,\n137 λευκές φιγούρες, που συμβολίζουν τον αριθμό των ασθενών που δεν είναι πια ανάμεσά μας,\n50 γαλαζοπράσινες φιγούρες, που συμβολίζουν τα νέα περιστατικά καρκίνου των ωοθηκών.\n«Πιστή στο ραντεβού» με την Εuropa Donna Κύπρου δηλώνει γι’ άλλη μια χρονιά η AstroBank, διά του Αναπληρωτή Διευθύνοντος Συμβούλου και μέλους τής Εκτελεστικής Επιτροπής, κ. Γιώργου Άππιου. «Είμαστε εδώ, συμπαραστάτες και συνοδοιπόροι στον αγώνα που δίνει η Europa Donna Κύπρου. Έστω και υπό αυτές τις ιδιαίτερα δύσκολες συνθήκες, που δημιούργησε η πανδημία του COVID-19, οφείλουμε να βρούμε, και βρήκαμε τρόπους, να στηρίξουμε την κάθε γυναίκα, τον κάθε συνάνθρωπό μας που δίνει τη δική του μάχη με την ασθένεια».\nΑναφερόμενος στην απήχηση της εκδήλωσης, ο κ. Άππιος επεσήμανε ότι πρόκειται για τη μεγαλύτερη πορεία ζωής που πραγματοποιείται κάθε χρόνο στην Κύπρο και κάλεσε τόσο τα ΜΜΕ, όσο και το κοινό, να λάβουν μέρος. «Σας θέλουμε και σας έχουμε ανάγκη να λάβετε μέρος στην Πορεία του 2020. Είναι μια Πορεία που κάνουμε με την καρδιά και την ψυχή μας για όλες τις γυναίκες της ζωής μας… Για την κάθε γυναίκα που πάλεψε με αυτήν την ασθένεια… Για να τιμήσουμε όσες γυναίκες βγήκαν νικήτριες από αυτήν τη δοκιμασία και συνεχίζουν τη ζωή τους, κάνοντας όνειρα για το μέλλον… Μα και για να αποτίσουμε φόρο τιμής, σε όσες πάλεψαν γενναία, αλλά έφυγαν νωρίς από κοντά μας».\nΛεπτομέρειες για την πορεία μπορείτε να βρείτε στην ηλεκτρονική διεύθυνση της Europa Donna Κύπρου www.europadonna.com.cy, όπου επίσης έχετε τη δυνατότητα να γράψετε τα μηνύματά σας, αλλά και να κάνετε τις εισφορές σας ηλεκτρονικά.\nΣτρατηγικός Συνεργάτης της φετινής εκδήλωσης είναι η AstroBank, ενώ στηρίζουν οι πιο κάτω εταιρείες: ΟΠΑΠ Κύπρου, Lordos Plastics, KEAN, Beauty Line, CIM, Cablenet, Stylianos N. Christoforou & Co, Perskindol, DeLeMa McCANN, com2go, Landas, AVS.


Όταν ο Σόκρατες άφησε φτωχότερο το ποδόσφαιρο - Fosonline\nΌταν ο Σόκρατες άφησε φτωχότερο το ποδόσφαιρο\nΠέρασαν επτά χρόνια από τον θάνατο του Σόκρατες.\nΠριν από ακριβώς επτά χρόνια σε μια μονάδα εντατικής θεραπείας του νοσοκομείου Άλμπερτ Αϊνστάιν στο Σάο Πάολο, θα αφήσει την τελευταία του πνοή σε ηλικία 57 ετών ο «γιατρός» του ποδοσφαίρου, Σόκρατες.\nΘεωρείται ίσως ένας από τους κορυφαίους μεσοεπιθετικούς στην ιστορία του ποδοσφαίρου. Τα είχε όλα. Τεχνική, φαντασία,ικανότητα στο σκοράρισμα και φυσικά..τις «τυφλές» πάσες που αναπολούν ακόμα και σήμερα όσοι έζησαν στην εποχή του.\nΑγωνίστηκε σε αρκετές ομάδες της Βραζιλίας ενώ το 1984 αποφάσισε να κάνει το μεγάλο βήμα και να παίξει στην Ευρώπη για λογαριασμό της Φιορεντίνα. Τα πράγματα όμως δεν κύλισαν όπως θα περίμενε. Μετά από ένα χρόνο παρουσίας του στα ιταλικά γήπεδα και έχοντας μόλις 6 γκολ σε 25 συμμετοχές πήρε τον δρόμο της επιστροφής για τη χώρα του με προορισμό το Ρίο Ντε Τζανέιρο για να αγωνιστεί στη Φλαμέγκο.\nΜε την εθνική ομάδα της Βραζιλίας, ο Σόκρατες στάθηκε «άτυχος» καθώς στα δύο παγκόσμια κύπελλα τα οποία συμμετείχε (1982-1986) παρότι η Σελεσάο υπήρξε φαβορί ,δεν κατάφερε να φτάσει σε κάποια κατάκτηση. Επίσης ο «γιατρός» διετέλεσε και αρχηγός της εθνικής του ομάδας.\nΟ Σόκρατες αποσύρθηκε από την ενεργό δράση το 1989 χωρίς να καταγράψει κάποια συμμετοχή εκείνη τη χρονιά με την ομάδα της καρδιάς του την Μποταφόγκο.


Κλιμάκιο της Τ.Ε. υπαίθρου του ΚΚΕ στο Κ. Υγείας Πύλης. Β. Μπακάση: «Πλήρης εγκατάλειψη …Απλήρωτες οι υπερωρίες του Ν.Π.»(βίντεο) – PyliNews\nHome Videos Κλιμάκιο της Τ.Ε. υπαίθρου του ΚΚΕ στο Κ. Υγείας Πύλης. Β. Μπακάση: «Πλήρης εγκατάλειψη …Απλήρωτες οι υπερωρίες του Ν.Π.»(βίντεο)\nVideos Συνεντεύξεις Τοπικά\nPosted on Σεπτέμβριος 7, 2016\nΣτα πλαίσια ενημέρωσης & ανάδειξης των προβλημάτων που αντιμετωπίζουν τα Κέντρα Υγείας αλλά και γενικότερα το σύστημα υγείας, κλιμάκιο της η Τ.Ε. Υπαίθρου του ΚΚΕ Τρικάλων, επισκέφθηκε το Κέντρο Υγείας Πύλης σήμερα Τετάρτη 7 Σεπτεμβρίου στις 10 το πρωί. Επικεφαλής του κλιμακίου η κα Βάσω Μπακάση μέλος της Ε.Π. Θεσσαλίας & μαζί της ο κ. Απόστολος Ζάχος στέλεχος του ΚΚΕ & δημοτικός σύμβουλος Πύλης & ο κ. Γιάννης Κράβαρης μέλος του ΚΚΕ.\nΚατά την επίσκεψή της αυτή η κα Μπακάση ήρθε σε επαφή με ιατρικό & νοσηλευτικό προσωπικό & ενημερώθηκε για τα προβλήματα που αντιμετωπίζουν(απλήρωτες υπερωρίες στο νοσηλευτικό προσωπικό) & την υλικοτεχνική υποδομή του Κ.Υ. Πύλης, όσον αφορά στο κατά πόσο είναι ικανή να εξυπηρετήσει σήμερα τις καθημερινές ανάγκες των ασθενών που το επισκέπτονται.\nΜετά το πέρας της επίσκεψης η κα Μπακάση, έκανε τις παρακάτω δηλώσεις…


ΘΡΙΛΕΡ ΜΕ ΕΛΛΗΝΑ ΗΘΟΠΟΙΟ. ΠΗΓΕ ΓΙΑ ΨΑΡΟΝΤΟΥΦΕΚΟ ΚΑΙ ΕΚΤΟΤΕ ΑΓΝΟΕΙΤΑΙ Η ΤΥΧΗ ΤΟΥ!\nΑρχική σελίδα Celebrities Θρίλερ με Έλληνα ηθοποιό. Πήγε για ψαροντούφεκο και έκτοτε αγνοείται η τύχη του!\nΘρίλερ με Έλληνα ηθοποιό που πήγε για ψαροντούφεκο και έκτοτε αγνοείται η τύχη του.\nΟ λόγος για τον ηθοποιό και σκηνοθέτη Νίκος Σιαφκάλης. Ο 83χρονος Κύπριος αγνοείται από χθες το πρωί.\nΕίχε πάει στη θαλάσσια περιοχή των Λουτρών της Αφροδίτης στη βορειοδυτική Πάφο, για ψάρεμα και εκεί χάθηκαν τα ίχνη του.\nΟ γιος του ήταν αυτός που δήλωσε στην αστυνομία την εξαφάνισή του και αμέσως ξεκίνησαν έρευνες για τον εντοπισμό του. Η Αστυνομία εντόπισε κοντά στην περιοχή των Λουτρών της Αφροδίτης το αυτοκίνητό του, το κινητό του και τα ρούχα του.\nΈκκληση βοήθειας από πασίγνωστο ηθοποιό- Αγνοείται η κόρη του\nΈκκληση βοήθειας από πασίγνωστο ηθοποιό- Αγνοείται η κόρη του Ώρες αγωνίας για πασίγνωστο ηθοποιό. Η έφηβη κόρη του...\nΑποκάλυψη από Έλληνα ηθοποιό: «Πήγε κάποιος να με πατήσει και του είπα κάτι για τη μητέρα του»\nΑποκάλυψη από Έλληνα ηθοποιό: «Πήγε κάποιος να με πατήσει και του είπα κάτι για τη μητέρα του» Έλληνας ηθοποιός ξεσπάθωσε...\nΣΟΚ: Νεκρός ο ηθοποιός που είχε εξαφανιστεί\nΣΟΚ: Νεκρός ο ηθοποιός που είχε εξαφανιστεί Πήγε για ψαροντούφεκο και στη συνέχεια εξαφανίστηκε!\tΟ λόγος για τον...\nΑγνοείται τραγουδιστής Γνωστός τραγουδιστής αγνοείται εδώ και τέσσερις μέρες.\tΟι δικοί του άνθρωποι, οι φίλοι και...\nΘρίλερ: Αγνοείται εδώ και 10 μέρες, μετά από τροχαίο, ο αδερφός γνωστής παίκτριας ριάλιτι\nΘρίλερ: Αγνοείται εδώ και 10 μέρες, μετά από τροχαίο, ο αδερφός γνωστής παίκτριας ριάλιτι Ώρες αγωνίας ζει η τηλεπερσόνα μιας...


To iFitnessbook βρήκε τον Xρήστο Πιστόλα όπου μετά την μεγάλη του νίκη στη κατηγορία των εφήβων μίλησε για τις επόμενες προκλήσεις, για την εκπληκτική διοργάνωση της WABBA και για τα άτομα που τον στηρίζουν από τότε που επέλεξε τον δύσκολο δρόμο του bodybuilding...\nΠοια είναι τα συναισθήματα μετά από την νίκη σου;\n«Σίγουρα χαρά που κατάφερα τους στόχους μου μέσα από μια δύσκολη προετοιμασία για τους αγώνες. Aπό κει και πέρα θα δικαιωθούμε στο Παγκόσμιο τη που γίνεται σε μια εβδομάδα. Θα λάβω χώρα παλιά στη κατηγορία Junior. Ελπίζω να πάνε όλα καλά. Μέρι στιγμής όλα πήγαν όπως έπρεπε να πάνε».\nΈμεινες ικανοποιημένος από την διοργάνωση της WABBA;\n«Ήταν πραγματικά από τις καλύτερες διοργανώσεις που έχω αγωνιστεί τα τελευταία χρόνια. Πιστεύω ότι κάθε χρόνο κάνει την καλύτερη διοργάνωση στο χώρο του bodybuilding».\nΤι είναι αυτό που ξεχωρίζει σε αυτή τη διοργάνωση;\n«Γενικά το επίπεδο αθλητών, το επίπεδο διοργάνωσης, ο φωτισμός στη σκηνή, η ανταπόκριση του κόσμου. Τα πάντα».\nΠοιο είναι το όνειρό σου σε αυτή τη καριέρα. Πάντως ακούγοντας το χειροκρότημα ο κόσμος ζητά πολλά πράγματα από σένα…\n«Ο πήχης είναι αρκετά ψηλά. Σε πρώτη φάση πρέπει να τελειώσει αυτή η σεζόν όσο πιο καλύτερα γίνεται. Έχω το Παγκόσμιο της WABBA την επόμενη εβδομάδα, μετά ακολουθεί το Παγκόσμιο της NAC την μεθεπόμενη εβδομάδα. Μετά επιβάλλεται ξεκούραση».\nΕίναι ο μήνας του bodybuilding, των αγώνων, της κόπωσης. Κουράστηκες;\n«Ναι, είναι αρκετά κουραστικός. Έχει μεγάλη πίεση και πολλούς αγώνες. Γι’ αυτό περιμένω τα Xριστούγεννα όπου έχει χαλάρωμα. Μετά ίσως ο επόμενος αγώνας μου να είναι μετά από δύο χρόνια».\nΕυχαριστημένος με το κλίμα στο bodybuildingκαι με την αλληλεγγύη ανάμεσα στους αθλητές;\n«Aπ’ ότι βλέπω σήμερα ναι. Aπό αυτό που βλέπω σήμερα είμαι πραγματικά ευτυχισμένος και δεν έχω να πω τίποτα άλλο. Δεν υπάρχει κανένα αρνητικό».\nΠοιοι κρύβονται πίσω από τη νίκη και γενικά από το πρόσωπό σου;\n«Κοιτάξτε πίσω από εμένα κρύβεται μια ολόκληρη οικογένεια σε πρώτη φάση που με βοηθάει τρομερά από την πρώτη μέρα που αποφάσισα να ασχοληθώ με το bodybuilding. Είναι η κοπέλα μου η Ελένη Ζαβιτσάνου που είναι επίσης αθλήτρια. Είναι δίπλα μου σε καθημερινή βάση. Και είναι κι ο προπονητής μου ο Λευτέρης Φυντικάκης, ο οποίος πραγματικά πιστεύω ότι τα τελευταία δύο χρόνια που είμαστε μαζί με έχει αλλάξει σαν άνθρωπο και σαν αθλητή. Έχουμε ταιριάξει απόλυτα».\nΒλέπω θεωρείς ότι είναι σημαντικό και ο χαρακτήρας σε ένα αθλητή;\n«Δε το συζητάμε, εννοείται. Παίζει μεγάλο ρόλο ο χαρακτήρας και η νοοτροπία του αθλητή ανεξαρτήτως αγωνίσματος».\nΤο iFitnessbookευχαριστεί τον Xρήστο Πιστόλα για την όμορφη συνέντευξη και του εύχεται πάντα νίκες…\nΠερισσότερα σε αυτή την κατηγορία: « Γιάννης Σπυρίδης: «Το όνειρό μου είναι πάντα η πρωτιά» Παρουσιάση: Σταύρος Μότσος Bodybuilding Athlete »\nΗ έγκυος 8 μηνών που σηκώνει 125 κιλά στο γυμναστήριο!\n02-01-2018 Τραυματισμοί & άσκηση


Το στοιχειωμένο νησί - Μια άγνωστη επίγεια κόλαση λίγο πιο έξω από τη Βενετία (video) - kalymniansvoice.com\nΣάββατο, 07 Δεκ 2013 - 13:00:55\nΤο στοιχειωμένο νησί - Μια άγνωστη επίγεια κόλαση λίγο πιο έξω από τη Βενετία (video)\nΜοιάζει σαν ένα ερειπωμένο κομμάτι γης στην άκρη του Θεού, κι όμως η Poveglia είναι ένα μικρό νησάκι πολύ κοντά στη Βενετία.\nΗ είσοδος στο νησί είναι απαγορευμένη και για να το επισκεφτεί κανείς πρέπει να έχει γερό στομάχι και να δώσει 200 ευρώ στους «ειδικούς» που κάνουν αυτή τη δουλειά παράνομα. Πατώντας το πόδι στο νησάκι θα δείτε απανθρακωμένα λείψανα νεκρών που έχουν δημιουργήσει ένα παχύ στρώμα κολλώδους τέφρας.\nΗ Poveglia χρησιμοποιούνταν ως κλινική στο ξέσπασμα του «Μαύρου θανάτου», της πανούκλας. Όταν η μαύρη πανώλη κτύπησε την Ευρώπη, η Βενετία αντιμετώπισε τεράστιο πρόβλημα με τα πτώματα. Ο αριθμός των θυμάτων αυξανόταν με τέτοιο ρυθμό που δεν προλάβαιναν να θάψουν τους νεκρούς με αποτέλεσμα οι εστίες μόλυνσης να μεγαλώνουν και η επιδημία να εξαπλώνεται ακόμα πιο γρήγορα.\nΣύμφωνα με τη Huffington Post, στο νησί κάηκαν 160.000 άνθρωποι κατά τη διάρκεια αυτής της μαύρης περιόδου και οι ακτές του μικρού νησιού είναι γεμάτες από απομεινάρια ανθρώπινων οστών. Ακόμα και οι ντόπιοι ψαράδες φοβούνται το νησί καθώς δεν τολμούν ακόμα και να ρίξουν τα δίχτυα τους με το φόβο ότι θα ψαρέψουν ανθρώπινα οστά.\nΤο 1960 μια ιταλική οικογένεια, ζήτησε άδεια να επισκεφθεί το νησί για να το αγοράσει και να χτίσει σ' αυτό τουριστικά καταλύματα. Η επίσκεψη τους τερματίστηκε απότομα πολύ πριν νυχτώσει. Οι ίδιοι αρνήθηκαν να σχολιάσουν τους λόγους της αποχώρησης τους. Αργότερα έγινε γνωστό ότι στο πρόσωπο της κόρης τους υπήρχε μια πληγή που χρειάστηκε 20 ραφές.


Focus | Κριτική Ταινίας - Filmakias.gr\nΕλληνικός Τίτλος: Focus\nΕίδος Ταινίας: Comedy • Crime • Drama\nΟ έμπειρος απατεώνας Nicky μπάζει με επιτυχία στα κόλπα τη φιλόδοξη και σέξι Jess, την οποία εγκαταλείπει προτού αναπτύξει μαζί της μια μόνιμη σχέση. Τρία χρόνια αργότερα θα τη συναντήσει στο Buenos Aires και σε μια μεγάλη κομπίνα που σχεδιάζει, κάτι το οποίο θα περιπλέξει επικίνδυνα τα σχέδιά του.\nΟ Nicky είναι ένας απατεώνας με μια μεγάλη ομάδα που τον πλαισιώνει, στο να ξαφρίζουν από ρολόι μέχρι “αυτοκίνητο”. Το story λοιπόν δεν θα μπορούσε να μην έχει και μια αιθέρια ύπαρξη. Η Jess με μια αδέξια συμπεριφορά, γνωρίζει τον Nicky και αμέσως μπλέκεται στα πόδια του και στο κρεβάτι του. Με ένα καλό κόλπο κερδίζουν ένα πολύ μεγάλο ποσό από ένα τζογαδόρο, και μετά από αυτό τελειώνει η συνεργασία τους. Τρία χρόνια μετά θα συναντηθούν στο Buenos Aires για το αυτοκίνητο που λέγαμε! Σε όλη την ταινία είναι εμφανές ότι οι διάλογοι είναι κάτω του μετρίου, και χαλάει όλο το κλίμα. Η μουσική επένδυση είναι αυτή που κρατάει λίγο το ενδιαφέρον όπως και η ανατροπή που παίζει στο τέλος. Πάντως το μόνο που μου έχει μείνει από όλη την ταινία, ήταν ο τύπος με τα τατουάζ και το καπέλο.\nΒλέπεις Will Smith ( I Am Legend-Hancock) και λες ωραία θα δούμε εργάρα, πατάς play και μένεις άφωνος. Με το συγγραφικό και σκηνοθετικό δίδυμο, Glenn Ficarra και John Requa, των (Bad Santa-Cats & Dogs), αποδεικνύεται πως “δυο καρπούζια σε μια μασχάλη δεν χωράνε”. Στη σκηνοθεσία ήταν εξαιρετικοί, με πάρα πολύ ωραία αισθητική στα πλάνα τους, αλλά στο σενάριο και στους διαλόγους το έχασαν. Έκαναν τους πάντες να φαίνονται ερασιτέχνες. Την Jess την ενσαρκώνει η Margot Robbie (The Wolf of Wall Street). Θα το ξαναπώ η μουσική ήταν πάρα πολύ καλή!\nΓια να μάθεις πως μπορείς να επέμβεις στο υποσυνείδητο, να ακούσεις καλή μουσική, γιατί έχει και γκόμενες και αυτοκίνητα και τζόγο και ποδοσφαιρικό αγώνα. Διαλόγους δεν έχει αλλά δεν μας ενοχλεί, έχει όλα τα υπόλοιπα! Α και επειδή σου αρέσει ο Will Smith.


Το μωρό αρνείται να φάει - mitrikosthilasmos.com\nΈχω ένα κοριτσάκι 6 μηνών και 22 ημερών, το οποίο θηλάζει αποκλειστικά. Έχουμε έντονο ιστορικό με αλλεργίες μέχρι τώρα (ατοπική δερματίτιδα, κνιδωτικό εξάνθημα, αίμα στα κόπρανα).\nΤο σίγουρο είναι πως έχουμε αλλεργία στο αγελαδινό αλλά μάλλον και σε άλλες τροφές τις οποίες ακόμη δεν έχουμε εντοπίσει και το ψάχνουμε. Για το λόγο αυτό τις στέρεες τροφές αποφασίσαμε να τις ξεκινήσουμε μετά που έκλεισε τον έκτο μήνα, μια τροφή ανα 5 μέρες. Πρώτα μήλο, μετά αχλάδι, μετά ρυζάλευρο κ.λ.π.\nΤο θέμα είναι ότι η κόρη μου αρνείται πεισματικά να φάει.\nΔεν ανοίγει με τίποτα το στόμα της, γυρνάει συνέχεια το κεφάλι, αν την πιέσω κλαίει… Τις λίγες φορές που έχω καταφέρει να της βάλω κάτι στο στόμα είτε το πετάει πάλι έξω με τη γλώσσα είτε θα το κρατάει μέσα στο στόμα διατηρώντας το στόμα ανοιχτό χωρίς να το καταπίνει, μέχρι που αρχίζει να κλαίει.\nΠολλές φορές έχει καταπιεί την τροφή αλλά δείχνει μεγάλη αποστροφή, κλαίει και μετά χαλάει η διάθεση της για όλη την υπόλοιπη μέρα σχεδόν, και φυσικά δε λέει με τίποτα να ανοίξει το στόμα για δεύτερη ή τρίτη κουταλιά…. το μέγιστο που έχω καταφέρει να της δώσω είναι 4 κουταλάκια κι αυτό με μεγάλο αγώνα -φανταστείτε μια ώρα και ένα τέταρτο να προσπαθώ… με αποτέλεσμα να εκνευριζόμαστε και να κουραζόμαστε και οι δυό μας.\nΤώρα σκέφτηκα να σταματήσω τις προσπάθειες για καμιά βδομάδα μήπως ξεχαστεί το θέμα λίγο και να ξαναπροσπαθήσω… ίσως να είναι περισσότερο έτοιμη σε λίγες μέρες και πάψει να το βλέπει σαν βασανιστήριο.\nΤο θέμα είναι ότι σε λίγες μέρες κλείνουμε και τον έβδομο μήνα και σκέφτομαι μήπως είναι κακό για την υγεία της που δεν τρώει σε αυτή την ηλικία. Εσείς τι με συμβουλεύετε να κάνω;\nΔεν χρειάζεται να πιέζεις το μωράκι σου.\nΤο κάθε μωρό είναι έτοιμο για στερεές τροφές σε διαφορετικές εποχές – η αναπτυξιακή ετοιμότητα του κάθε μωρού για στερεές τροφές δεν μπορεί να προσδιοριστεί χρησιμοποιώντας ένα ημερολόγιο. Τα περισσότερα μωρά είναι εξελικτικά έτοιμα για στερεά κάπου μεταξύ 6 και 8 μηνών.\nΝα μπορεί να κάθεται καλά χωρίς στήριξη.\nΝα μην έχει το αντανακλαστικό ώθησης της γλώσσας και δεν βγάζει αυτόματα με τη γλώσσα του, τα στερεά από το στόμα του .\nΝα είναι έτοιμο και πρόθυμο να μασάει.\nΝα πιάνει τα αντικείμενα μεταξύ του αντίχειρα και του δείκτη.\nΝα είναι πρόθυμο να συμμετάσχει στο οικογενειακό γεύμα και να προσπαθεί να αρπάξει τα τρόφιμα και να τα βάλει στο στόμα του.\nΜερικά μωρά μεγαλώνουν μόνο με το μητρικό γάλα και μετά τους 6 μήνες- εφόσον το μωρό συνεχίζει να κερδίσει βάρος και να αναπτύσσεται όπως πρέπει, το γάλα σου ικανοποιεί τις ανάγκες του ικανοποιητικά!\nPrevious Post: Η γαλουχία τερματίζεται με χάπια ή όχι;\nNext Post: Ύπνος μαζί με το μωρό


ΕΛΝΤΑ ΠΑΝΟΠΟΥΛΟΥ: ΔΕΝ ΕΚΑΝΑ ΠΟΤΕ ΜΟΥ ΕΚΠΤΩΣΕΙΣ! – PreciousLife\nΕΛΝΤΑ ΠΑΝΟΠΟΥΛΟΥ: ΔΕΝ ΕΚΑΝΑ ΠΟΤΕ ΜΟΥ ΕΚΠΤΩΣΕΙΣ!\nH δημοφιλής και απίστευτα ανανεωμένη κωμικός εξηγεί με πολύ θάρρος και άποψη γιατί απέχει εδώ και καιρό από την τηλεόραση.\nΕχεις μείνει καιρό εκτός τηλεόρασης και αναρωτιούνται πολλοί που αγαπούν το ταλέντο σου τι σε κρατά μακριά της;\nΕίμαι εκτός από θέση και άποψη, να το ξεκαθαρίσω αυτό. Το επίπεδο έχει κατέβει πολύ, δεν υπάρχει σοβαρότητα, δεν υπάρχει γνώμη, αλλά υπάρχουν πολλά υποπροϊόντα κι ακόμα πιο πολλά σκουπίδια. Υπάρχει αμορφωσιά, κατακρεουργείται η ελληνική γλώσσα στις περισσότερες εκπομπές. Κοροϊδεύουν τον κόσμο πια τα κανάλια με μια αγοραία λογική του τύπου “Σου δίνουμε φτηνό και κακής ποιότητας θέαμα προκειμένου να πάρουμε μερικές διαφημισούλες, για να τη βγάλουμε”. Οι εξαιρέσεις είναι ελάχιστες. Μετρημένες στα δάχτυλα του ενός χεριού. Η τηλεοπτική πραγματικότητα σήμερα είναι ζοφερή…\nΒλέπεις τηλεόραση ή το αποφεύγεις με την τόση αποφορά της;\nΒλέπω κάποιες ασπρόμαυρες ταινίες πολύ αργά το βράδυ. Τρέχω με τη δραματική σχολή μου, τη “Μέλισσα”, και τώρα με το θέατρο και τα “Κορίτσια με τα μαύρα” και δεν έχω πια χρόνο, αλλά κι όταν είχα την κρατούσα κλειστή. Την ανοίγεις και αυτή η αποφορά της σκουπιδίλας σου κόβει την ανάσα πια.\nΔελτία ειδήσεων βλέπεις ή είναι κάτι που αποφεύγεις;\nΑν έχω πάρει πέντε αντικαταθλιπτικά, δύο μυοχαλαρωτικά κι άλλα τόσα ηρεμιστικά (γέλια), μπορεί και να καταφέρω να τα δω, αλλά γιατί να το περνάω όλο αυτό, αφού ξέρω καλά ότι και τα δελτία είναι καθοδηγούμενα, στημένα και μη αντικειμενικά; Εντάξει, τα πράγματα είναι πολύ δύσκολα. Δεν υπάρχει ούτε μια καλή είδηση να μας πουν; Δεν μπορούν να βρουν το όποιο φως στο τούνελ υπάρχει, όσο λίγο και να είναι; Αποθεώνουν την αρνητική είδηση και χαρακτηρίζονται από τρομολαγνεία!\nΚαι κερασάκι στην τούρτα έρχεται η τούρκικη εισβολή των σίριαλ, που κατακτούν όλο και μεγαλύτερη θέση στο γυαλί!\nΤο βρίσκω απαράδεκτο! Να γυρίζεις την πλάτη σου στην ελληνική μυθοπλασία και να ψωνίζεις τα φτηνά απ’ τα τούρκικα παζάρια; Αφήνεις χωρίς δουλειά τόσο κόσμο, γιατί σου κοστίζει λιγότερα; Αυτή η φτήνια δεν καταλαβαίνεις ότι φτηναίνει όλο πια το σκηνικό;\nΕχεις δει έστω και ένα λεπτό κάποια από τα τούρκικα σίριαλ;\nΟχι! Αρνούμαι! Να στηρίξω την αθλιότητα αυτή; Δεν το κάνω. Είναι τόσοι συνάδελφοί μου άνεργοι, δεν έχουν να φάνε, όπως και πολλοί άλλοι σεναριογράφοι, σκηνοθέτες, φροντιστές κ.λπ. και θα δώσω νούμερα σε ένα τούρκικο σίριαλ, για να βρουν πάτημα να φέρουν και άλλα; Οχι, δεν το κάνω, με τίποτα όμως!\nΟλα αυτά σε κρατούν μακριά από την τηλεόραση, έτσι;\nΕτσι! Εχω την πολυτέλεια και απέχω ?αν έπρεπε να υπηρετήσω την τηλεόραση από ανάγκη, έτσι άθλια που έγινε, θα ήμουν πραγματικά δυστυχισμένη. Ευτυχώς, όμως, κράτησα χρήματα από τον κόπο τόσων ετών που υπηρετώ τον χώρο και δεν αναγκάζομαι να χωθώ κι εγώ στα σκουπίδια?\nΘα μπορούσες να υπάρξεις σε κριτική επιτροπή ενός show…\nΑν είχαν επίπεδο και ήθος, ναι, θα μπορούσα. Αλλά να μπω στη διαδικασία να συμμετάσχω σε ένα show όπου πρωταγωνιστούν στημένες κόντρες μελών της επιτροπής που καθυβρίζονται χυδαιότατα και που υπάρχει τόση ίντριγκα; Μακριά από μένα όλα αυτά. Εγώ υπηρέτησα την τηλεόραση σε σειρές του Δαλιανίδη, σε πρωινά όπου είχαμε καλεσμένους τον Δήμο Μούτση και τον Γιώργο Μιχαλακόπουλο, την Πρωτοψάλτη και τον Πάριο και να υπηρετήσω τόσο μια τόσο φτηνή και άθλια τηλεόραση που διοικείται από αδαείς που είναι εκτός κοιτίδας πολιτισμού, από ανθρώπους που είναι αγράμματοι; Ε, όχι, δεν το κάνω!\nΑν σου γινόταν πρόταση να κάνεις πρωινό ξανά, τι θα έλεγες;\nΕξαρτάται από τις συνθήκες. Από το αν θα με άφηναν να αναδιαμορφώσω το τοπίο που έχει δημιουργεί στα πρωινά. Δεν θα μπορούσα να καλέσω ανθρώπους που δεν εκτιμώ. Δεν μπορώ να καλέσω “καλλιτέχνες” γιατί “πουλάνε” ή φέρνουν νούμερα. Δεν έκανα ποτέ τέτοιες “εκπτώσεις” και δεν θα τις κάνω ποτέ! Υποπροϊόντα υποκουλτούρας δεν μπορώ να υπηρετήσω. Μπορώ να υπηρετώ μόνο πράγματα που με γεμίζουν χαρά. Οπως η “Μέλισσα”, όπως τα “Κορίτσια με τα μαύρα” η παράσταση όπου συμμετέχω. Μου έλειψε το θέατρο και γύρισα σ’ αυτό με όρεξη ύστερα από τη δελεαστική πρόταση που μου έγινε. Βρήκα εξαιρετικά δυνατό το έργο των Ρήγα-Αποστόλου, που είναι μετρ της κωμωδίας, και δυνατή η ομάδα της παράστασής μας ?Καστάνη, Μουτίδου, Μανίσαλη κ.ά. Είναι πολύ δύσκολοι οι καιροί, είναι πολύ πιεσμένος ο κόσμος και έχει ανάγκη μεγάλη να ξεδώσει, να ξεσκάσει, να γελάσει.\nΜπορεί να ντύθηκες στα μαύρα, δεν σου χρειάζεται όμως πια για να “κόψουν”, όπως έκοβαν όταν ήσουν πιο πληθωρική!\nΕχασα ούτε λίγο ούτε πολύ 34 κιλά σε τρία χρόνια και είμαι πολύ ευτυχισμένη και χαρούμενη -άλλαξαν πράγματα στη ζωή μου. Θέλω να τονίσω ότι δεν έκανα εγχείρηση για να τα χάσω αυτά τα κιλά -διαβάζω ότι έκανα “δαχτυλίδι” και είναι ψέμα. Το μόνο που έκανα είναι ότι… προχωράω. Ανακάλυψα ότι η κίνηση, το περπάτημα μίας ώρας ειδικά μετά το βραδινό φαγητό, με βοήθησε σιγά σιγά στο να διαμορφώσω τον μεταβολισμό μου, να τον ξυπνήσω αν θες! Οποιους τρώνε μαζί μου τους κουβαλάω για βόλτα και πίστεψέ με, τους κάνω πολύ καλό. Το προτείνω σε όλους σας? Προχωρήστε! Και θα δείτε να φεύγουν τα κιλά σας. Τρώω κανονικά και ειδικά σπαγγέτι που λατρεύω, τρώω ή γλυκό ή παγωτό, αλλά μετά περπατάω…\nΠηγή: ᾽Εθνος και στον δημοσιογράφο Βασίλη Μπουζιώτη


Συγκίνηση έξω από τη δικαστική αίθουσα με τη Μάγδα Φύσσα και τους δικηγόρους πολιτικής αγωγής μετά το τέλος της ιστορικής δίκης. Αγκαλιές, χαμόγελα και μεγάλη συκινησιακή φόρτιση μετά το άκουσμα της ανακοίνωσης πως η εγκληματική οργάνωση Χρυσή Αυγή οδεύει προς τη...\nΚατέρρευσε η Μάγδα Φύσσα στο άκουσμα της απόφασης για την Χρυσή Αυγή. "Δεν είναι δικαίωση για τον Παύλο. Μακάρι να ζούσε" είπε\n22/10/2020 Στο άκουσμα της απόφασης του δικαστηρίου η Μάγδα Φύσσα κατέρρευσε. Παραμένει στον προθάλαμο της δικαστικής αίθουσας και κλαίει με λυγμούς. Στο πλευρό της είναι συγγενείς, δικηγόροι και φίλοι του Παύλου Φύσσα που έπεσαν στην αγκαλιά της μόλις η Προεδρος...\n"Black Hole Friday" φωτογραφία από τη NASA\nΤα κολλητάρια του κορωνοϊού..........